title: নেপুলিন হ্রদ

text: ১৯৫০ সালে, একটি আবাসন কোম্পানি সাসেক্স বর্গ ও হ্রদ নেপুলিনের পশ্চিম ও দক্ষিণে একটি নামহীন পানির ঢলে বাঁধ নির্মাণ করে। হ্রদটি একটি পরিকল্পিত বেসরকারি আবাসন প্রকল্পের মাঝখানে ছিল। মূল ডেভেলপারের একজনের শিশুর নাম থেকে হ্রদের নামকরণ করা হয়েছে। ২০১৪ সালে, ওয়ান্টেজ টাউনশিপ হ্রদটিকে সাবেক অ-লাভজনক ব্যবস্থাপনা প্রতিষ্ঠানের কাছ থেকে অর্জন করে এবং টাউনশিপ নিবাসীদের  বিনোদনের জন্য কিছু এলাকা মনোনীত করে। সম্পত্তিটি অর্জন করার পর, পৌরসভা  এনজেডিইপি থেকে নেওয়া ১.২ মিলিয়ন ডলারের মাধ্যমে বাঁধ পুনঃনির্মাণ ঋণ পরিশোধের দায়িত্ব পেয়েছিল।


title: বেশতো

text: বেশতো হল বাংলাদেশের প্রথম সামাজিক যোগাযোগ ওয়েবসাইট। এর ধরন হল মাইক্রোব্লগিং। "বেশতো প্রশ্ন" নামক একটি জনপ্রিয় সেবার মাধ্যমে ব্যবহারকারীরা দরকারি প্রশ্নগুলির উত্তর খুঁজতে বা নতুন প্রশ্ন জিজ্ঞাসা করতে পারে। বেশতো সাইট টি সবার জন্য উন্মুক্ত যে কেউ এই ওয়েবসাইটে প্রবেশ করে বিভিন্ন পোস্ট ব্লগ দেখতে পারেন তবে মন্তব্য করতে এবং পোস্ট, ব্লগ, ছবি ইত্যাদি শেয়ার এবং পোস্ট করতে চাইলে একাউন্ট করা বাধ্যতামূলক।


title: অবসকিওর (বাংলা ব্যান্ড)

text:
অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু।
আশির দশকে সারগাম স্টুডিও থেকে অবসকিওরের প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম "অবসকিওর ভলিউম ১" ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল "মাঝরাতে চাঁদ", "ভণ্ড বাবা", "মমতায় চেয়ে থাকা" ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড । এই অ্যালবামে "তুমি ছিলে কাল রাতে", "আধার ঘেরা স্বপ্ন", "সন্ধ্যা আকাশ" গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম "স্বপ্নচারিণী"। এ পর্যন্ত ৯ টি অ্যালবাম প্রকাশিত হয়েছে অবসকিওরের। সর্বশেষ প্রকাশিত হয় "অবসকিওর ও বাংলাদেশ"।


title: অবসকিওর (বাংলা ব্যান্ড)

text: নব্বই দশকের মাঝ থেকেই অবসকিওরের সঙ্গীত আয়োজন হারিয়ে যায়। ২০০৭ সালে আবারও গানের মঞ্চে আসে অবসকিউর।


title: সোনাই নদী

text: সোনাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।


title: সোনাই নদী

text: নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।


title: সোনাই নদী

text: সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।


title: হাওড়া নদী

text: হাওড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৪০ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক হাওড়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৪।


title: হাওড়া নদী

text: নদীটির প্রস্থ গঙ্গাসাগর সেতু এলাকায় ৪০ মিটার এবং গভীরতা ৩.৫ মিটার। হাওড়া নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না। তবে জোয়ারভাটার প্রভাব আছে এই নদীতে। জুলাই-আগস্টে বেশি পানিপ্রবাহের সময় প্রবাহের পরিমাণ দাঁড়ায় ৯৮ ঘনমিটার/সেকেন্ড। সাধারণত বন্যা হয় না। এই নদীর উপর আখাউড়া রেলসেতু রয়েছে।


title: হাওড়া নদী

text: হাওড়া নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার আখাউড়া উপজেলা দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। এই নদীর ত্রিপুরা অংশের দৈর্ঘ্য ৫০ কিলোমিটার।


title: হাল্ক হোগান

text: টেরি জেন বোলে (জন্ম আগস্ট ১১, ১৯৫৩), বেশি পরিচিত তার রিং নাম হাল্ক হোগান হিসেবে, একজন আমেরিকান অর্ধ-অবসরে থাকা পেশাদারি কুস্তিগির এবং অভিনেতা।


title: হাল্ক হোগান

text: ১৯৮০ সালের মে মাসে জাপানের নিউ জাপান প্রো রেসলিং এ তার জীবনের প্রথম ম্যাচ লড়াই করেন। ২০০৫ সালে স্যাইভেস্টার স্টলঅন দ্বারা ডাব্লিউডাব্লিউই হল অব ফেম নির্বাচিত হন।


title: বিজনী নদী

text: বিজনী নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭ কিলোমিটার, প্রস্থ ২০ মিটার এবং গভীরতা বিজনী রেলওয়ে স্টেশনের নিকট ৩.৫ মিটার। বিজনী নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না এবং জোয়ারভাটার প্রভাব নেই এই নদীতে। বন্যার সময় এই নদীতে বন্যা হয়।


title: বিজনী নদী

text: বিজনী নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার কসবা উপজেলা দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। তাই বিজনী তিতাসের একটি উপনদী।


title: আসুকা যুগ

text: জাপানের শিল্পকলা, সমাজ ও রাজনীতির ক্ষেত্রে আমূল পরিবর্তন ও উৎকর্ষের জন্য আসুকা যুগ স্মরণীয় হয়ে আছে। পূর্ববর্তী কোফুন যুগেই এই সমস্ত পরিবর্তনের সূচনা হলেও চীন থেকে বৌদ্ধধর্মের আগমনের পরে সংস্কারগুলি দ্রুততর হয়। এই সময়ে জাপানের প্রাচীন নাম ওয়া পরিবর্তন করে রাখা হয়।


title: আসুকা যুগ

text: শৈল্পিক দৃষ্টিকোণ থেকে আসুকা যুগকে দুটো উপবিভাগে ভাগ করা যায়: তাইকা সংস্কারের পূর্ববর্তী আসুকা যুগ, যখন উত্তর ওয়েই রাজ্য থেকে বৌদ্ধ সংস্কৃতির প্রাথমিক প্রভাব সবচেয়ে উল্লেখযোগ্য; এবং তাইকা সংস্কারের পরবর্তী হাকুহো যুগ, যখন ক্রমশ সুই রাজবংশ ও তাং রাজবংশের প্রভাব লক্ষ্য করা যায়।


title: সালদা নদী

text: সালদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২১।


title: সালদা নদী

text: সালদা রেলসেতু এলাকায় প্রস্থ ৩০ মিটার এবং গভীরতা ৩.৫ মিটার। সালদা নদীর অববাহিকার আয়তন ২২১ বর্গকিলোমিটার।


title: সালদা নদী

text: সালদা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে কুমিল্লা জেলার ব্রাহ্মণপাড়ার মধ্য দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে ব্রাহ্মণবাড়িয়া জেলার কসবা উপজেলার বুড়ি নদীতে পতিত হয়েছে।


title: নারা যুগ

text: সমসাময়িক জাপানি সমাজ ছিল প্রধানত গ্রামকেন্দ্রিক ও কৃষিভিত্তিক। অধিকাংশ গ্রামের ধর্মবিশ্বাস ছিল পূর্বপুরুষ ও প্রকৃতির শক্তিসমূহের পূজার্চনা তথা শিন্তো ধর্মের অনুসারী।


title: নারা যুগ

text: চীনের তাং রাজধানী চাং আনের আদলে নারা নগরের রাজধানীটি নির্মিত হয়। অন্যান্য বহু দিক দিয়েও সমসাময়িক জাপান চীনের অনুসরণ করত। এই প্রবণতারই একটি প্রকাশ হল জাপান কর্তৃক চীনা চিত্রাক্ষর বা কাঞ্জি সমূহের জাপানি ভাষায় আগমন এবং বৌদ্ধধর্মের আগমন।


title: গোমতী নদী

text: গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।


title: গোমতী নদী

text: গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।


title: গোমতী নদী

text: গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা সদর উপজেলার কটকবাজারের কাছে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লা শহরের উত্তর প্রান্ত এবং ময়নামতির পূর্ব প্রান্ত অতিক্রম করে দাউদকান্দিতে মেঘনা নদীতে মিলিত হয়েছে।


title: তেনজিং-হিলারী বিমানবন্দর

text: তেনজিং-হিলারী বিমানবন্দর , (লুকলা বিমানবন্দর নামেও পরিচিত), নেপালের পূর্বাঞ্চলে সাগরমাথা অঞ্চলের লুকলা শহরের একটি বিমানবন্দর। মার্কিন যুক্তরাষ্ট্রের "হিস্ট্রি" টিভি চ্যানেলের ২০১০ সালে প্রচারিত "পৃথিবীর ঝুঁকিপূর্ণ বিমানবন্দর" নামের এক অনুষ্ঠানে ই বিমানবন্দরকে বিশ্বের সবচেয়ে ঝুঁকিপূর্ণ বিমানবন্দর হিসাবে উল্লেখ করা হয়েছে।


title: তেনজিং-হিলারী বিমানবন্দর

text: প্রথম মাউন্ট এভারেস্ট বিজয়ী এবং এই বিমানবন্দরের নির্মাণকাজে গুরুত্বপূর্ণ ভূমিকা রাখার স্বীকৃতিস্বরূপ, ২০০৮ সালে স্যার এডমন্ড হিলারি এরং শেরপা তেনজিং নোরগে -এর নামানুসারে এই বিমানবন্দরের নতুন নাম রাখা হয় তেনজিং-হিলারী বিমানবন্দর।


title: তেনজিং-হিলারী বিমানবন্দর

text: এই বিমানবন্দর জনপ্রিয় কারণ, লুকলা থেকে অধিকাংশ পর্বতারোহীরা মাউন্ট এভারেস্ট বেস ক্যাম্পে যায়। দিনের বেলা ভালো আবহাওয়াতে লকলা থেকে কাঠমান্ডুতে প্রতিদিন বিমান চলাচল করে। যদিও স্বল্পদুরত্বে অবস্থিত, তারপরে লুকলাতে নিয়মিত বৃষ্টি হয় যখন কাঠমান্ডু রৌদ্রজ্জল থাকে। ঝড়ো বাতাস, ঘন মেঘ এবং দৃষ্টিসীমা কমার কারণে প্রায়শই ফ্লাইট দেরি হয় বা বিমানবন্দর বন্ধ করা হয়। কাঁটাতার বেষ্টনী ঘেরা এই বিমানবন্দরে ২৪ ঘণ্টা নেপাল আর্মড পুলিশ বা নেপাল পুলিশ পাহারা দেয়।


title: তেনজিং-হিলারী বিমানবন্দর

text:
পিচের আস্তরের রানওয়ের এই বিমানবন্দরে শুধুমাত্র হেলিকপ্টার এবং অন্যান্য ছোট বিমান অবতরন করতে পারে। এর রানওয়ে × এবং ১১.৭% ঢালু। এই বিমানবন্দরের উচ্চতা ।
এখানে ০৬ রানওয়ে শুধুমাত্র বিমান অবতরন এবং রানওয়ে ২৪ শুধুমাত্র বিমান উড্ডয়নের জন্য ব্যবহৃত হয়। স্বল্প রানওয়ে এবং ভূখণ্ডের কারণে এখানে বড় বিমান অবতরন সম্ভব নয়।
লুকলা ফ্লাইট বা তেনজিং-হিলারী বিমানবন্দর সাধারনত সাকাল ৬ঃ৩০ থেকে বিকাল ৩ঃ৩০ পর্যন্ত খোলা থাকে।


title: কাঁকড়ি নদী

text: কাঁকড়ি নদী বাংলাদেশ-ভারতের একটি আন্তঃসীমান্ত নদী। নদীটি ভারতের ত্রিপুরার পূর্বাংশের সিপাহীজলা জেলা এবং বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০২।


title: কাঁকড়ি নদী

text: নদীটির মিয়াবাজার এলাকায় নদীর প্রস্থ ৬০ মিটার, গভীরতা ৭ মিটার। কাঁকড়ি নদী অববাহিকার আয়তন ১৪১ বর্গকিলোমিটার। এই নদীতে জোয়ার-ভাটার প্রভাব নেই। জুলাই-আগস্টে বর্ষা মৌসুমে সর্বোচ্চ প্রবাহ মাত্রার পরিমাণ ১৭৬ ঘনমিটার/সেকেন্ড।


title: কাঁকড়ি নদী

text: কাঁকড়ি নদী ভারতের ত্রিপুরা রাজ্যের পার্বত্য অঞ্চল হতে কুমিল্লা জেলার চৌদ্দগ্রাম উপজেলার মধ্য দিয়ে বাংলাদেশে প্রবেশ করেছে। পরে কিছুদুর প্রবাহিত হয়ে এই জেলার চৌদ্দগ্রামেই ছোট ফেনী নদীতে পতিত হয়েছে।


title: পার্ল হারবার

text: পার্ল হারবার হলো মার্কিন যুক্তরাষ্ট্রের অধিভুক্ত হওয়াই দ্বীপপুঞ্জে অবস্থিত একটি নৌ ও বিমান ঘাঁটি। সামরিক কৌশলগত দিক দিয়ে এটি অত্যন্ত গুরুত্বপূর্ণ এলাকা। ১৯৪১ সালের ৭ ডিসেম্বর দ্বিতীয় বিশ্বযুদ্ধের সময় জাপান এ অঞ্চলে আক্রমণ চালিয়ে তা দখল করে নেয়। এ আক্রমণের মাধ্যমেই যুক্তরাষ্ট্র সরাসরি দ্বিতীয় বিশ্বযুদ্ধে জড়িয়ে পড়ে। যুক্তরাষ্ট্র ১৯৪৫ সালে হিরোশিমা ও নাগাসাকিতে পারমাণবিক বোমা বিস্ফোরণ ঘটালে জাপান আত্মসমর্পণে বাধ্য হয় এবং পার্ল হারবার যুক্তরাষ্ট্রের কাছে ফিরিয়ে দেয়। বর্তমানে এটি যুক্তরাষ্ট্রের নিয়ন্ত্রণাধীনে রয়েছে। পার্ল হারবার প্রাকৃতিক ও নৈসর্গিক দৃশ্য হলেও এর সামরিক ও রাজনৈতিক গুরুত্ব অনেক বেশি। এখানে মার্কিন যুক্তরাষ্ট্র সামরিক ঘাঁটি করে প্রশান্ত মহাসাগরের ওপর নজর রাখতে সক্ষম হচ্ছে।


title: ১৯৮৯ তিয়েনআনমেন স্কয়ারে বিক্ষোভ

text: ১৯৮৯ তিয়েনআনমেন স্কয়ারে বিক্ষোভ বেইজিংয়ে ছাত্রদের নেতৃত্বে অনুষ্ঠিত হয়। চীনে সচরাচর এ বিক্ষোভটি ৪ঠা জুনের ঘটনা বা ’৮৯-এর গণতান্ত্রিক আন্দোলন নামে পরিচিত। ১৯৮৯-এর বসন্তে এ বিক্ষোভকে শহরে বসবাসকারী অধিবাসীগণ ব্যাপকভাবে স্বাগতঃ জানায়। চীনের রাজনৈতিক নেতৃত্বও ব্যাপকভাবে দ্বিধা-বিভক্ত হয়ে পড়ে। অনমনীয় নেতৃবর্গ রাজধানীতে সামরিক আইনজারী করে এ বিক্ষোভকে জোরপূর্বক দমন করেন। ৩-৪ জুনে বিক্ষোভকে ছত্রভঙ্গ করতে নির্মমভাবে অগণিত হত্যাযজ্ঞ পরিচালিত হয়। এতে সেনাবাহিনী অ্যাসাল্ট রাইফেল ও ট্যাঙ্ক ব্যবহার করে। এ হত্যাযজ্ঞটি তিয়েনআনমেন স্কয়ার গণহত্যা বা ৪ জুন গণহত্যা নামে পরিচিত।


title: ১৯৮৯ তিয়েনআনমেন স্কয়ারে বিক্ষোভ

text: ১৫ এপ্রিল, ১৯৮৯ সালে চীনের সাবেক কমিউনিস্ট পার্টির মহাসচিব ও উদারবাদী রাজনৈতিক ও অর্থনীতি পুণর্গঠনকারী হু ইয়াওবাংয়ের মৃত্যুকে ঘিরে এ বিক্ষোভ পুঞ্জীভূত হতে থাকে। তাঁর স্মরণে বিশ্ববিদ্যালয়ের ছাত্ররা শোভাযাত্রা সহকারে তিয়েনআনমেন স্কয়ারে একত্রিত হতে থাকে। মুদ্রাস্ফীতি, চাকুরীর সীমিত সুযোগ ও পার্টির অভ্যন্তরে দূর্নীতির বিরুদ্ধে হু সোচ্চার ছিলেন। বিক্ষোভকারীরা সরকারের স্বচ্ছতা, মতপ্রকাশের স্বাধীনতা, সংবাদপত্রের স্বাধীনতা, শিল্প-কারখানায় নিয়োজিত কর্মীদের অধিকারের বিষয়েও দাবী তোলে। বিক্ষোভের চূড়ান্ত পর্যায়ে প্রায় এক মিলিয়ন লোক সমবেত হয়েছিলেন। অধিকাংশই বেইজিংয়ের বিশ্ববিদ্যালয়ের ছাত্র ছিল।


title: ১৯৮৯ তিয়েনআনমেন স্কয়ারে বিক্ষোভ

text: শুরুতে সরকার বিক্ষোভকারীদের প্রতি নমনীয় ভূমিকায় ছিল। ছাত্ররা অনশনের ডাক দেয় ও দেশের বিভিন্ন অংশে তাদের সমর্থনে প্রতিবাদ সভা চলতে থাকে। মে মাসের মাঝামাঝিতে চার শতাধিক শহরের বিক্ষোভের আগুন ছড়িয়ে পড়তে শুরু করে। এর পরিপ্রেক্ষিতে চীনের অবিসংবাদিত নেতা দেং জিয়াওপিং ও দলের অন্যান্য বয়োজ্যেষ্ঠ নেতৃবর্গ বলপ্রয়োগের মাধ্যমে সমাধানের চেষ্টা করেন। ২০ মে, দলীয় কর্তৃপক্ষ সামরিক আইন জারী করেন ও বেইজিংয়ে ৩০০,০০০ সৈনিক মোতায়েন করেন।


title: ১৯৮৯ তিয়েনআনমেন স্কয়ারে বিক্ষোভ

text: বেইজিংয়ের প্রাণকেন্দ্র তিয়েনআনমেন স্কয়ারের দিকে অগ্রসরমান সেনাবাহিনীর আক্রমণকে রুখতে অস্ত্রহীন সাধারণ নাগরিকগণ বাঁধা দেবার চেষ্টা চালায়। ঐ স্কয়ারেই ছাত্রসহ অন্যান্য প্রতিবাদকারীরা সাত সপ্তাহ অবস্থান করছিল। কয়েকশত থেকে কয়েক হাজার পর্যন্ত নাগরিককে হত্যা করা হয়। চীন সরকার এ বিক্ষোভকে পাল্টা-বিপ্লব দাঙ্গা নামে পরিচিতি ঘটায়। এ ঘটনার বিষয়ে কোনরূপ আলোচনা ও স্মরণ করাকে নিষিদ্ধ ঘোষণা করা হয়।


title: ১৯৮৯ তিয়েনআনমেন স্কয়ারে বিক্ষোভ

text: বিক্ষোভ নস্যাৎ করার পর সরকার বিক্ষোভকারী ও তাদের সহায়তাকারীদের গণহারে গ্রেফতার করতে থাকে। বিদেশী সাংবাদিকদেরকে তাদের দেশে ফেরৎ পাঠান ও ঘরোয়া গণমাধ্যমে এ বিষয়ে লেখার উপর কর্তৃত্ব আরোপ করেন। পুলিশ ও অভ্যন্তরীণ নিরাপত্তা বাহিনীকে আরও শক্তিশালী করা হয়। বিক্ষোভকারীদের প্রতি কোনরূপ নমনীয়তা প্রদর্শন করা হয়নি। ঝাও জিয়াংকে পার্টির নেতৃত্ব থেকে দূরে রাখা হয় ও তাঁর স্থলে জিয়াং জেমিনকে মনোনয়ন দেয়া হয়। রাজনৈতিক পুণর্গঠন মূলতঃ স্থবির হয়ে পড়ে ও ১৯৯২ সালে দক্ষিণাঞ্চলে দেং জিয়াওপিংয়ের সফরের পূর্ব পর্যন্ত অর্থনৈতিক পুণর্গঠন করা হয়নি। বিক্ষোভকারীদের প্রতি চীন সরকার কর্তৃক সেনাবাহিনীর ব্যবহার করাকে কেন্দ্র করে আন্তর্জাতিকভাবে ব্যাপক নিন্দা জানানো হয়। পাশ্চাত্যের দেশসমূহ অর্থ সরবরাহ বন্ধ রাখে ও অস্ত্র বাণিজ্যেও এর প্রভাব পড়ে।


title: ২০০৬ কলকাতা চামড়া কারখানা অগ্নিকাণ্ড

text: ২২ নভেম্বর ২০০৬ খ্রীস্টাব্দে ভারতের পশ্চিমবঙ্গের দক্ষিণ ২৪ পরগনার অন্তর্গত তোপসিয়ায় "ট্যানিক্স ইন্টারন্যাশনাল" নামের একটি চামড়া কারখানায় ভয়ংকর অগ্নিকাণ্ডের ঘটনা ঘটে।


title: ২০০৬ কলকাতা চামড়া কারখানা অগ্নিকাণ্ড

text: অগ্নিকাণ্ডে ১০ জন লোক মৃত্যুবরণ করেন,যারা মূলত দরজা বন্ধ থাকার কারণে কারখানার ভিতরে আটকা পরেছিল। স্থানীয় বাসিন্দাদের সমালোচনার মুখে কর্তৃপক্ষ স্বীকার করেন যে কারখানাটির অগ্নি নিয়ন্ত্রন ব্যবস্থাপনা খুবই নিম্নমানের ছিল। ঘটনা তদন্ত করার জন্য দুটি ভিন্ন তদন্ত কমিটি গঠন করা হয়েছিল। দুটি তদন্তই এখনো চলমান অথবা তদন্তের ফলাফল জনগনের সামনে উপস্থাপন করা হয়েছে।


title: ২০০৬ কলকাতা চামড়া কারখানা অগ্নিকাণ্ড

text: তদন্তকারীরা নিশ্চিত করে যে কারখানাটি অবৈধ চামড়ার ব্যাগ তৈরীর জন্য ব্যবহার করা হতো। কারখানাটি ৪ তলা দালানের ৩য় তলায় ছিল, যেটি একটি আবাসিক বাসাও ছিল। তদন্তকারীরা নিশ্চিতভাবে আরো বলেন যে, দালানটির ১ম ও ২য় তলায়ও অবৈধ কারখানা ছিল। অগ্নিকাণ্ডে ধ্বংস হয়ে যাওয়া কারখানাটি "টেনেক্স এক্সপোর্ট" দ্বারা পরিচালিত হতো। অগ্নিকাণ্ডে যারা আহত বা নিহত হয়েছেন তারা সবাই রাত্রে কারখানায় ঘুমাতো যেটি মূলত ভারতে অস্বাভাবিক বলে গন্য করা হয় না। কারখানাটির মাত্র একটি জরুরি নির্গমণ ছিল এবং অগ্নিকাণ্ডের সময় কারখানাটিতে ৪০ জন শ্রমিক ছিল। কারখানার মালিক দরজা বাহির থেকে বন্ধ করে রেখেছিল যাতে করে শ্রমিকরা চামড়াজাত পণ্য নিয়ে পালিয়ে না যেতে পারে।


title: ২০০৬ কলকাতা চামড়া কারখানা অগ্নিকাণ্ড

text: দালানটি বৃহ্ত্তর কলকাতার দক্ষিণ ২৪ পরগনার অন্তর্গত তোপসিয়ায় অবস্থিত।


title: ২০০৬ কলকাতা চামড়া কারখানা অগ্নিকাণ্ড

text:
স্থানীয় সময় ২ঃ৩০মিনিটে, যখন কারখানার কর্মচারীরা ঘুমিয়েছিল,অগ্নিকাণ্ডের ঘটনা ঘটে। যখন তারা অগ্নিকাণ্ড সম্পর্কে জ্ঞাত হয় তখন তারা দেখে যে কারখানার দরজাটি বাহির থেকে বন্ধ। পাচঁজন দমকলকর্মীকে ঘটনা স্থলে পাঠানো হলেও স্থানীয় লোকজন তাদের পৌঁছানোর পূর্বেই বন্ধ দরজা দুটি ভেংগে ফেলে এবং জীবিত শ্রমিকদের উদ্ধার করেন। উদ্ধারকারীদের একজন যখন চাবি দিয়ে দরজা খুলতে যান তখন তিনি ঘাবড়ে যেয়ে চাবিগুলো ফেলে দান যার ফলস্বরুপ উদ্ধার অভিযানটি বিলম্বিত হয়। উদ্ধারকারীরা কারখানার ভিতরে পৌছানোর পূর্বেই ১০ জন কর্মচারী মৃত্যুবরণ করেন এবং আরো ১৮ জন আহত হন। দুর্ঘটনায় বেঁচে যাওয়া শ্রমিকদের অনেকের শরীর ৭০ ভাগের বেশি পুড়ে গিয়েছিল। তাদেরকে ন্যাশনাল মেডিকেল কলেজ ও হাসপাতালে নিয়ে যাওয়া হয়ে থাকলেও অপর্যাপ্ত বেডের কারণে তাদেরকে হাসপাতাল ত্যাগ করতে হয়। তাছাড়া হাসপাতালটির কোনো বার্ন ইউনিট ছিল না, তাদের শুধুমাত্র মলম ও স্যালাইন ছিল। রোগীদের দ্রুত অন্য একটি হাসপাতালে স্থানান্তর করা হয়। স্থানীয় এম.এল.এ. জাভেদ খান মৃতের স্ংখ্যা ১২ বলে দাবি করেন কিন্তু এর কোনো সঠিক তথ্য পাওয়া যায় নি। এলাকাটিতে শান্তি বজায় রাখার জন্য র‌্যাপিড অ্যাকশন ফোর্স মোতায়ন করা হয়েছিল।
অবৈধ কারখানাটির আশেপাশের বাসিন্দারা বলেন যে,দমকল বাহিনীদের দ্রুত কাজ করার ফলে মৃত্যুর স্ংখ্যা কম হয়েছে। তারা দাবি করেন যে,ফায়ার ব্রিগেডকে খবর দেওয়ার ১ ঘন্টা পরেও তারা প্রয়োজনীয় যন্ত্রপাতি ও লোকবল পাঠাতে ব্যর্থ হন,তা ছাড়া তারা আরো দাবি করেন যে,শুধুমাত্র পুলিশ এসে ফায়ার ব্রিগেডকে অনুরোধ করার পরেই তারা সাহায্য পাঠান। তাছাড়া ঘটনা স্থলে অপর্যাপ্ত অ্যাম্বুলেন্স ছিল না বলেও তারা দাবি করেন। স্থানীয় মেয়র এই ঘটনার সত্যতা পরের দিন সকালে স্বীকার করেন। স্থানীয় জনগন আরো অভিযোগ করেন যে ক্ষতিগ্রস্থদের কলকাতা ন্যাশনাল মেডিকেল কলেজে নিয়ে যাওয়া উচিত হয় নি বরং তাদেরকে বার্ন ইউনিট রয়েছে এমন হাসপাতালে নিয়ে যাওয়া উচিত ছিল।


title: ২০০৬ কলকাতা চামড়া কারখানা অগ্নিকাণ্ড

text: আগুন লাগার কারণ ও বাড়িটি বাহির থেকে বন্ধ থাকার কারণ অনুসন্ধানের জন্য একটি তদন্ত শুরু করা হয়েছিল। বাড়িটি কলকাতা পৌর কর্তৃপক্ষ কর্তৃক পর্যবেক্ষণ করা হয় এবং পরবর্তীকালে বাড়িটি ভেংগে ফেলারও পরিকল্পনা করা হয় যদিও বাড়িটি ২০০৭ সাল পর্ন্তত অক্ষত অবস্থায় ছিল। যদিও আগুন লাগার প্রকৃত কারণ উৎঘাটন করা সম্ভব হয়নি,অতিরিক্ত দাহ্য পদার্থ থাকার কারণে আগুন লেগেছিল বলে তারা মন্তব্য করেন। কারখানাটিতে ২ বছর আগেও একবার আগুন লেগেছিল বলে তারা জানান,যদিও অগ্নিকাণ্ডে কোনো হতাহতের ঘটনা ঘটেনি।


title: ২০০৬ কলকাতা চামড়া কারখানা অগ্নিকাণ্ড

text: ঐ এলাকার প্রায় সবগুলো বাড়ি ও কারখানা অবৈধ ও অননুমোদিত এবং বাড়িগুলো বিল্ডিং কোড না মেনে তৈরী করা হয়েছিল। বাড়ি ও কারখানার মালিকের বিরুদ্ধে যথাযথ পদক্ষেপ নেয়া হবে বলে মেয়র বিকাশ রঞ্জন ভট্টাচার্য মন্তব্য করেন। তাছাড়া বাড়ির মালিককে গ্রেপ্তার করা হবে বলেও দক্ষিণ ২৪ পরগনার পুলিশ পরিদর্শক মন্তব্য করেন। তদন্তে প্রকাশ করা হয় যে,কলকাতা পৌর কর্তৃপক্ষ বাড়ির মালিককে যথাক্রমে ১৯৮৮,১৯৮৯,১৯৯২ সালে মোট ৩ বার নোটিশ প্রদান করেছিলেন। বাড়ির মালিক খুরশিদ আলমের বিরুদ্ধে অবৈধভাবে বাড়ি নির্মানের কারণে একটি মামলা করা হয়েছিল। টেনেক্স এক্সপোর্টের মালিক মোঃ ছগির আহমেদ ও মোঃ আসিফ-এর বিরুদ্ধেও একই মামলা করা হয়েছিল ।


title: ২০০৬ কলকাতা চামড়া কারখানা অগ্নিকাণ্ড

text: দূর্ঘটনার পরের দিন তোপসিয়া এলাকার চামড়া কারখানার শ্রমিকগণ মৃত ব্যক্তিদের পরিবারের জন্য ক্ষতিপূরণ,উন্নত কার্য পরিবেশ দাবি করে সমাবেশ করেন। কলকাতার মেয়র ঘটনাটি আলোচনা করার জন্য সর্বদলের সমন্বয়ে একটি মিটিং আয়োজন করেন এবং অবৈধ নির্মাণ ধ্বংস করার জন্য কাজ শুরু করবেন বলে ঘোষনা দেন। বিল্ডিংটি অবৈধ ও অনিরাপদ ঘোষণা করা সত্ত্বেও একমাস পর পুলিশ বিল্ডিংটি পরিদর্শন করে খুজে পান যে আরেকটি অবৈধ চামড়া কারখানা সেখানে কার্যক্রম শুরু করেছে। পৌর কর্তৃপক্ষ ঐ বিল্ডিংয়ে যেকোনো ধরণের কাজকর্ম নিষিদ্ধ ঘোষণা করে একটি নোটিশ জারি করেন। যদিও এলাকাবাসী যুক্তি দেখান যে এই অবৈধ কাজকর্ম এম.এল.এ. জাভেদ খানের সাহায্যে হতো কিন্তু জাভেদ খান পুলিশকে এটির জন্য দায়ী করেন।


title: ২০০৬ কলকাতা চামড়া কারখানা অগ্নিকাণ্ড

text: ২০০৮ সালের মার্চ ও জুন মাসে ঐ এলাকায় আরো দুইটি অগ্নিকাণ্ড স্ংঘটিত হয়। দুইটি ঘটনায় সর্বমোট ৯ জন লোক আহত হয়। যদিও ২০০৬ সালের অগ্নিকাণ্ডের পর চামড়া কারখানা শ্রমিকদের জন্য বিমা ও অগ্নিনিরাপত্তা লাইসেন্স বাধ্যতামূলক করা হয়,তবুও এইগুলো সঠিকভাবে পালন করা হচ্ছে কি না তা কর্তৃপক্ষ যাচাই করেনি। স্থানীয় বাসিন্দারা দাবি করেন যে ২০০৬ সালে স্ংঘটিত অগ্নিকাণ্ডের কারখানার মালিক এখন ঐ এলাকার ভিন্ন একটি ঠিকানা থেকে কারখানা পরিচালনা করেন। ফায়ার ব্রিগেডের কর্মকর্তাদের তথ্যানুযায়ী তিলজলা ও ট্যাংরাসহ তোপসিয়া এলাকাটি খুবই অগ্নিপ্রবণ একটি এলাকা,এবং প্রত্যেক সপ্তাহে প্রায় ৩ থেকে ৪ বার অগ্নিকাণ্ডের ঘটনা ঘটে থাকে যা স্থানীয় বাসিন্দারা মিডিয়াতে জানানো থেকে বিরত থাকেন,কেননা এতে কোনো প্রাণহানির ঘটনা ঘটে না।


title: সাঁই জহুর

text:
সাঁই জহুর অথবা সাঁই জহুর আহমেদ () () (জন্ম ১৯৩৭) পাকিস্তানের অন্যতম প্রধান সুফি শিল্পী। তিনি তার জীবনের বেশিরভাগ সময়ই বিভিন্ন মাজার ও দরবারে গান অতিবাহিত করেছেন। তিনি ২০০৬ সাল পর্যন্ত কোন গান রেকর্ড করেননি, অথচ তিনি শুধু লোকমুখের কথার ভিত্তিতেই বিবিসি ওয়ার্ল্ড মিউজিক অ্যাওয়ার্ডের জন্য মনোনীত হন।
তিনি  "সেরা বিবিসি ভয়েস অফ দ্যা ইয়ার ২০০৬" হিসেবে আবির্ভূত হন।


title: আল-জাররাহ ইবনে আবদুল্লাহ

text: আবু উকবা আল-জাররাহ ইবনে আবদুল্লাহ আল-হাকামী () ছিলেন হাকামী গোত্রের একজন আরব অভিজাত ও সেনাপতি। ৮ম শতাব্দীর প্রথম দিকে বিভিন্ন সময় তিনি বসরা, সিস্তান, খোরাসান, আর্মেনিয়া ও আজারবাইজানের গভর্নরের দায়িত্বপালন করেছেন। জীবদ্দশায় তিনি একজন কিংবদন্তিসম যোদ্ধা ছিলেন। ককেসাস রণাঙ্গণে খাজারদের বিরুদ্ধে অভিযানে অংশ নেয়ার কারণে তিনি বেশি পরিচিত। খাজারদের বিরুদ্ধে আরদাবিলের যুদ্ধে তিনি শহীদ হন।


title: আল-জাররাহ ইবনে আবদুল্লাহ

text: আল-বালাজুরির মতে, আল-জাররাহ জুন্দ আল-উরদুনে জন্মগ্রহণ করেন এবং সম্ভবত ৬৯৬ খ্রিষ্টাব্দে সুফিয়ান ইবনুল আবরাদ আল-কালবি ও আবদুর রহমান ইবনে হাবিব আল-হাকামিকে ইরাকে অণুসরণ করেন। ৭০১ খ্রিষ্টাব্দে ইবনে আল-আশআসের বিদ্রোহের সময় তার বিরুদ্ধে লড়াই করেছেন।


title: আল-জাররাহ ইবনে আবদুল্লাহ

text: ৭০৬ খ্রিষ্টাব্দে বা তার কয়েক বছর পরে ইরাকের গভর্নর হাজ্জাজ বিন ইউসুফের অধীনে তাকে বসরার গভর্নর নিয়োগ দেয়া হয়। ৭১৫ খ্রিষ্টাব্দে হাজ্জাজের স্থলে ইয়াজিদ ইবনুল মুহাল্লাব নিয়োগ পাওয়ার আগ পর্যন্ত তিনি এই দায়িত্বে ছিলেন। ইয়াজিদ খোরাসানের উদ্দেশ্যে যাত্রা করার পূর্বে আল-জাররাহকে তার ডেপুটি হিসেবে মনোনীত করেছিলেন। ৭১৭ খ্রিষ্টাব্দে খলিফা দ্বিতীয় উমর (শাসনকাল ৭১৭-৭২০) আল-জাররাহকে ইয়াজিদের উত্তরসূরি হিসেবে খোরাসান ও সিস্তানের গভর্নর নিয়োগ দেন। ৭১৯ খ্রিষ্টাব্দের মার্চ/এপ্রিল পর্যন্ত আল-জাররাহ খোরাসানে ছিলেন। এসময় স্থানীয় নওমুসলিমদের প্রতি দুর্ব্যবহারের অভিযোগে তাকে পদচ্যুত করা হয়। এরপর তার ডেপুটি আবদুর রহমান ইবনে নুয়াইম আল-গামিদি তার স্থলাভিষিক্ত হন। খোরাসানে আব্বাসীয় প্রতিনিধিদের দ্বারা গোপন প্রচারকার্য শুরু হওয়ার ঘটনা তার শাসনামলের সবচেয়ে গুরুত্বপূর্ণ ঘটনা ৭২০ খ্রিষ্টাব্দে ইরাকে ফিরে আসার পর ইয়াজিদ ইবনুল মুহাল্লাবের বিদ্রোহ দমনের জন্য তিনি মাসলামা ইবনে আবদুল মালিকের সাথে একসঙ্গে লড়াই করেছেন বলে অণুমিত হয়।


title: আল-জাররাহ ইবনে আবদুল্লাহ

text: ৭২১/২২ খ্রিষ্টাব্দে দ্বিতীয় আরব-খাজার যুদ্ধের মূল অংশ ককেসাসে শুরু হয়। সেই বছরের শীতে ৩০,০০০ খাজার আর্মেনিয়া আক্রমণ করে। ৭২২ খ্রিষ্টাব্দের ফেব্রুয়ারি/মার্চে মারজ আল-হিজারাতে স্থানীয় গভর্নর মিলাক ইবনে সাফফার আল-বাহরানির বাহিনী তাদের হাতে পরাজিত হয়। পাল্টা পদক্ষেপ হিসেবে খলিফা দ্বিতীয় ইয়াজিদ (শাসনকাল ৭২০-৭২৪ খ্রিষ্টাব্দ) আল-জাররাহকে খাজারদের বিরুদ্ধে যুদ্ধের নেতৃত্ব দিয়ে ২৫,০০০ সিরীয় সৈনিকসহ আর্মেনিয়া প্রেরণ করেন। আল-জাররাহ খাজারদের তাড়িয়ে দিতে সক্ষম হন। তিনি কাস্পিয়ান সাগরের পশ্চিম উপকূলে লড়াই করে দারবান্দ পুনরুদ্ধার করেন এবং খাজারদের রাজধানী বালানজারের দিকে অগ্রসর হন। খাজাররা মালগাড়ি বসিয়ে শহর রক্ষার চেষ্টা করে। কিন্তু আরবরা এই প্রতিরোধ ভেঙে ফেলতে সক্ষম হয় এবং ৭২২ বা ৭২৩ খ্রিষ্টাব্দের ২১ আগস্ট শহরের উপর ঝাঁপিয়ে পড়ে। বালানজারের অধিকাংশ বাসিন্দা নিহত বা বন্দী হয়। তবে অল্প সংখ্যক বাসিন্দা উত্তরে পালিয়ে যায়। আরবরা ওয়াবান্দার শহরও দখল করে নেয় এবং সামান্দার শহরের (বর্তমান কিজলিয়ারের নিকটে) দিকে অগ্রসর হয়।


title: আল-জাররাহ ইবনে আবদুল্লাহ

text: এসকল সাফল্য সত্ত্বেও আরবরা চূড়ান্ত বিজয় লাভ করেনি। খাজারদের মূল বাহিনী অক্ষত থাকে এবং হুমকি হিসেবে রয়ে যায়। অন্যান্য যাযাবর বাহিনীর মত এরাও রসদের জন্য কোনো শহরের উপর নির্ভরশীল ছিল না। বাহিনীর পশ্চাতভাগ অরক্ষিত ছিল বিধায় আল-জাররাহ সামান্দার দখলের চেষ্টা ত্যাগ করে ককেসাসের দক্ষিণে ওয়ার্ত‌হান ফিরে আসেন। এখানে থেকে তিনি খলিফা ইয়াজিদের কাছে সাহায্য চান। খলিফা সহায়তা দেওয়ার ইচ্ছাপোষণ করলেও তাতে সক্ষম হন নাই। ৭২৩ খ্রিষ্টাব্দে আল-জাররাহর কর্মকাণ্ড সম্পর্কে তৎকালীন সূত্রে বিশেষ কিছু জানা যায় না। তবে তিনি উত্তরে আরো একটি অভিযানে নেতৃত্ব দিয়েছিলেন এমন হতে পারে যা বালানজার অভিযানের প্রকৃত তারিখ হতে পারে। এরপর খাজাররা ককেসাসের দক্ষিণে আক্রমণ করে। কিন্তু ৭২৪ খ্রিষ্টাব্দের ফেব্রুয়ারিতে কয়েকদিনব্যাপী যুদ্ধের পর আল-জাররাহ সাইরাস ও আরাক্সেস নদীর মধ্যবর্তী স্থানে খাজারদের পরাজিত করেন। আল-জাররাহ তিবলিসি জয় করে সাফল্য বজায় রাখেন। এখানকার অধিবাসীরা খারাজ প্রদানে সম্মত হয়। এই অভিযানের ফলে ককেসিয়ান ইবেরিয়া ও আলানস মুসলিমদের নিয়ন্ত্রণে আসে। ফলে দারিয়াল গিরিপথ অতিক্রম করা প্রথম মুসলিম কমান্ডার হিসেবে আল-জাররাহ গণ্য হন। এই অভিযানের ফলে দারিয়ালের মধ্য দিয়ে মুসলিমদের পার্শ্বভাগের উপর সম্ভাব্য খাজার হামলা থেকে সুরক্ষা পাওয়া যায় এবং মুসলিমরা খাজার অঞ্চলে দ্বিতীয় অভিযানের সুযোগ পায়।


title: আল-জাররাহ ইবনে আবদুল্লাহ

text: ৭২৫ খ্রিষ্টাব্দে নতুন খলিফা হিশাম ইবনে আবদুল মালিক (শাসনকাল ৭২৪-৭৪৩) তার ভাই মাসলামা ইবনে আবদুল মালিককে আল-জাররাহর স্থলাভিষিক্ত করেন।


title: আল-জাররাহ ইবনে আবদুল্লাহ

text: ৭২৯ খ্রিষ্টাব্দে মাসলামাকে পুনরায় আর্মেনিয়া ও আজারবাইজানের গভর্নর হিসেবে নিয়োগ দেয়া হয়। মাসলামার সর্বাত্মক চেষ্টা সত্ত্বেও তার অভিযান সফল হয়নি। এসময় আরবরা ট্রান্সককেসিয়ার নিয়ন্ত্রণ হারায়। এসময় আরবরা প্রতিরক্ষামূলক পদক্ষেপ নেয়। আল-জাররাহ খাজারদের আক্রমণ থেকে আজারবাইজান রক্ষা করেন।


title: আল-জাররাহ ইবনে আবদুল্লাহ

text: ৭৩০ খ্রিষ্টাব্দে আল-জাররাহ আক্রমণাত্মক কৌশলে ফিরে আসেন। আরব সূত্রগুলোর তথ্য অণুযায়ী তিনি ভোলগার তীরে খাজার রাজধানী আল-বাইদা পর্যন্ত পৌঁছান। তবে আধুনিক ইতিহাসবিদরা এটি অসম্ভব হিসেবে গণ্য করেন। শীঘ্রই তিনি খাজার সেনাপতি থারমাচের হাত থেকে আরান রক্ষার জন্য বারদা ফিরে আসেন। খাজাররা দারিয়াল গিরিপথ নাকি কাস্পিয়ান ফটক দিয়ে অগ্রসর হয় তা স্পষ্ট জানা যায় না। তবে তারা আরব বাহিনীকে পাশ কাটিয়ে অগ্রসর হয় এবং আরদাবিল অবরোধ করে। এখানে ৩০,০০০ মুসলিম সৈনিক ও তাদের পরিবার অবস্থান করছিল। এই বাহিনীর সংবাদ পাওয়ার পর আল-জাররাহ বারদা থেকে পিছু হটে আরদাবিলের উদ্ধারের জন্য এগিয়ে আসেন। শহরের বাইরে তিন দিনের যুদ্ধের পর আরবরা পরাজিত হয় এবং আল-জাররাহ যুদ্ধে নিহত হন। আল-জাররাহর ভাই আল-হাজ্জাজ এরপর নেতৃত্ব পান। তবে তিনি আরদাবিল রক্ষা ও মসুলের দিকে খাজারদের অভিযান থামাতে ব্যর্থ হন। সুদক্ষ সেনাপতি সাইদ ইবনে আমর আল-হারাশি এরপর দায়িত্ব পান। শীঘ্রই তিনি আক্রমণকারীদের তাড়িয়ে দিতে সক্ষম হন। মারওয়ান ইবনে মুহাম্মদের (পরবর্তীতে খলিফা দ্বিতীয় মারওয়ান) নেতৃত্বে এই যুদ্ধ ৭৩৭ খ্রিষ্টাব্দে আরবদের বিজয়ের মাধ্যমে সমাপ্ত হয়।


title: আল-জাররাহ ইবনে আবদুল্লাহ

text: আল-জাররাহর মৃত্যু মুসলিম বিশ্বে শোক বয়ে আনে। জীবদ্দশায় কিংবদন্তিসম মর্যাদা লাভ করায় সৈনিকরা বিশেষ করে মর্মাহত হয়। বলা হয় যে, তিনি এত দীর্ঘ ছিলেন যে যখন তিনি দামেস্ক জামে মসজিদে প্রবেশ করতেন তখন তার মাথা বাতি থেকে ঝুলন্ত মনে হত এবং "ইসলামের বীর" ("বাতাল আল-ইসলাম") ও "সিরীয়দের ঘোড়সওয়ার" ("ফারিস আহল আল-শাম") নাম দ্বারা তার সামরিক প্রশংসা করা হত।


title: রুপি (দ্ব্যর্থতা নিরসন)

text: রুপি বলতে নিচের বিষয়গুলি নির্দেশ করতে পারে:


title: সিলোনিয়া নদী

text: সিলোনিয়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সেলোনিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২২।


title: সিলোনিয়া নদী

text: মালিপুর এলাকায় নদীর প্রস্থ ২৮ মিটার, গভীরতা ৭ মিটার। সিলোনিয়া নদী অববাহিকার আয়তন ৩০০.৬২ বর্গকিলোমিটার। এই নদীতে জোয়ার-ভাটার প্রভাব রয়েছে এবং বন্যাও হয়। এই নদীর তীরে বন্যা ব্যবস্থাপনা বাঁধ নির্মাণ করা হয়েছে। বামতীরে ২১ কিলোমিটার তীরব্যাপী এবং ডানতীরে ৬ কিলোমিটার। ৭৭০ মিটার এলাকায় ব্যাংক রিভেটমেন্ট আছে। এই নদীর প্রবাহ বারোমাস থাকে। ডিসেম্বর হতে মার্চ মাস অবধি এই প্রবাহ কমে যায়। তখন মালিপুর এলাকায় পানির গভীরতা থাকে ২ মিটার। জুন-জুলাইয়ে বর্ষা মৌসুমে আবার তা বৃদ্ধি পেয়ে ৪ মিটারে পৌঁছায়।


title: সিলোনিয়া নদী

text: সিলোনিয়া নদী ভারতের ত্রিপুরা রাজ্যের পার্বত্য অঞ্চল হতে ফেনী জেলার পরশুরাম উপজেলার মধ্য দিয়ে বাংলাদেশে প্রবেশ করেছে। পরে ফুলগাজী, ফেনী সদর এবং ছাগলনাইয়ার মধ্য দিয়ে প্রবাহিত হয়ে এই জেলার মুহুরী নদীতে পতিত হয়েছে।


title: নিতাই নদী

text: নিতাই নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং দক্ষিণ গারো পাহাড় জেলা এবং বাংলাদেশের উত্তর-পূর্বাঞ্চলের ময়মনসিংহ ও নেত্রকোনা জেলার একটি নদী।


title: নিতাই নদী

text: নিতাই নদীটির দৈর্ঘ্য ৩৬ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নিতাই নদী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৬।


title: নিতাই নদী

text: নিতাই নদীটির ঘোষগাঁও এলাকায় প্রস্থ ৯০ মিটার। নিতাই নদী অববাহিকার আয়তন ৩৮১ বর্গকিলোমিটার। এই নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়। এই নদীর প্রবাহ বারোমাস থাকে। জানুয়ারি হতে মার্চ মাস অবধি এই প্রবাহ কমে যায়। কিন্তু বর্ষা মৌসুমে পানিপ্রবাহ বৃদ্ধি পায়। তখন প্রবাহের আনুমানিক পরিমাণ দাঁড়ায় ২৫.৫৬ ঘনমিটার/সেকেন্ড। এই নদীর তীরে ঘোষগাঁও বাজার এবং কলসিন্দুর বাজার গড়ে উঠেছে।


title: নিতাই নদী

text: নিতাই নদী ভারতের মেঘালয় রাজ্যের পার্বত্য অঞ্চল হতে উৎপত্তি হয়ে ময়মনসিংহ জেলার ধোবাউড়া উপজেলার মধ্য দিয়ে বাংলাদেশে প্রবেশ করেছে। তারপর নেত্রকোনা জেলার দুর্গাপুর উপজেলার মধ্য দিয়ে প্রবাহিত হয়ে কংস নদীতে পতিত হয়েছে।


title: দিমিত্রি মেদভেদেভ

text: দিমিত্রি আনাতোলিয়েভিচ মেদভেদেভ (; জন্ম: ১৪ সেপ্টেম্বর, ১৯৬৫) লেনিনগ্রাদে জন্মগ্রহণকারী রাশিয়ার বিশিষ্ট রাজনীতিবিদ। ২০১২ সাল থেকে রাশিয়ার দশম প্রধানমন্ত্রী হিসেবে দায়িত্ব পালন করছেন। এরপূর্বে ২০০৮ থেকে ২০১২ সাল মেয়াদে রাশিয়ার তৃতীয় রাষ্ট্রপতি হিসেবে দেশ পরিচালনা করেন দিমিত্রি মেদভেদেভ। ৪২ বছর বয়সে রাষ্ট্রপতির দায়িত্ব পালনের মাধ্যমে তৃতীয় সর্বকনিষ্ঠ রুশের মর্যাদা পান।


title: দিমিত্রি মেদভেদেভ

text:
তৎকালীন সোভিয়েত ইউনিয়নের লেনিনগ্রাদে আনাতোলি আফানাসিয়েভিচ মেদভেদেভ ও জুলিয়া ভেনিয়ামিনোভনা মেদভেদেভা দম্পতির সন্তানরূপে জন্মগ্রহণ করেন। বাবা আফানাসিয়েভিচ লেনিনগ্রাদ স্টেট ইনস্টিটিউট অব টেকনোলজীতে রসায়ন প্রকৌশল বিষয়ে অধ্যাপনা করতেন। মা জুলিয়া ভরোনেজ বিশ্ববিদ্যালয়ে পড়াশোনা শেষে হারজেন স্টেট পেডাগোজিক্যাল ইউনিভার্সিটিতে রুশ ভাষা শিক্ষা দেন।
লেনিনগ্রাদের কুপচিনো জেলার ৬ বেলা কুন স্ট্রীটের ৪০ বর্গমিটারের অ্যাপার্টমেন্টে মেদভেদেভের পরিবার বসবাস করতেন। পরিবারের একমাত্র সন্তান ছিলেন তিনি। একসময় এ পরিবারকে অন্যতম বুদ্ধজীবী পরিবাররূপে গণনা করা হতো।


title: দিমিত্রি মেদভেদেভ

text: শৈশবেই তিনি বইয়ের দিকে ঝুঁকে ছিলেন। তৃতীয় গ্রেডে থাকা অবস্থায় বাবার সাথে দশ খণ্ডের ছোট সোভিয়েত এনসাইক্লোপেডিয়া পড়েন। সপ্তম গ্রেডে ভবিষ্যতের পত্নী সভেতলানা লিনিকের সাথে একত্রে অধ্যয়ন করেন। শিক্ষানুরাগী পরিবারের সন্তান মেদভেদেভ লেনিনগ্রাদ স্টেট ইউনিভার্সিটি থেকে ১৯৮৭ আইনে স্নাতক ডিগ্রী লাভ করেন। ১৯৯৯ সাল পর্যন্ত সেন্ট পিটার্সবার্গ স্টেট ইউনিভার্সিটিতে নাগরিক ও রোমান আইন বিষয়ে অধ্যাপনা করেন।


title: দিমিত্রি মেদভেদেভ

text:
সেন্ট পিটার্সবার্গের মেয়র আনাতোলি সবচাকের রাজনৈতিক পরামর্শক ছিলেন। এরপূর্বে রাজনৈতিক প্রচারণা ব্যবস্থাপক হিসেবে রাজনৈতিক জীবনে প্রবেশ করেন। এ সময়ে ভ্লাদিমির পুতিনের সাথে বন্ধুত্বপূর্ণ সম্পর্ক গড়ে উঠে। নভেম্বর, ১৯৯৯ সালে রুশ রাষ্ট্রপতির প্রশাসনে উপ চীফ অব স্টাফ হিসেবে কাজ করেন। ২০০০ সালের রাষ্ট্রপতি নির্বাচনে পুটিনের প্রচারণা ব্যবস্থাপক ছিলেন। ১৪ নভেম্বর, ২০০৫ তারিখে প্রথম উপ-প্রধানমন্ত্রী হিসেবে মনোনীত হন ও জাতীয় অগ্রাধিকার প্রকল্পগুলো দেখাশোনা করেন।
১০ ডিসেম্বর, ২০০৭ তারিখে রাষ্ট্রপতি নির্বাচনে চারটি রাজনৈতিক দল: ইউনাইটেড রাশিয়া, ফেয়ার রাশিয়া, আগ্রারিয়ান পার্টি অব রাশিয়া এবং সিভিলিয়ান পাওয়ারের পক্ষ থেকে অনানুষ্ঠানিকভাবে প্রার্থী হিসেবে প্রচারণা চালায়। ১৭ ডিসেম্বর, ২০০৭ তারিখে আনুষ্ঠানিকভাবে তাঁকে ইউনাইটেড রাশিয়ার প্রার্থী হিসেবে ঘোষণা করা হয়। বিদায়ী রাষ্ট্রপতি ভ্লাদিমির পুতিনের ছত্রচ্ছায়ায় তাঁর প্রার্থীতা প্রভাববিস্তার করে। ২ মার্চ, ২০০৮ তারিখে অনুষ্ঠিত নির্বাচনে ৭০.২৮% ভোটে তিনি বিজয়ী হন ও ৭ মে, ২০০৮ তারিখে গ্র্যান্ড ক্রেমলিন প্রাসাদে শপথ নেন। দ্বিতীয় মেয়াদে তিনি রাষ্ট্রপতি প্রার্থী হননি। কিন্তু, ৭ মে, ২০১২ তারিখে রাষ্ট্রপতি নির্বাচনে বিজয়ী পুতিন তাঁকে প্রধানমন্ত্রী হিসেবে নিয়োগ দেন। ২৬ মে, ২০১২ তারিখে তাঁকে আনুষ্ঠানিকভাবে ইউনাইটেড রাশিয়া পার্টি’র প্রধান হিসেবে ঘোষণা করা হয়।


title: দিমিত্রি মেদভেদেভ

text: তিনি তাঁর পূর্বসূরীদের তুলনায় অধিক উদারবাদী হিসেবে বৈশ্বিকভাবে স্বীকৃতি পান। ব্যাপক ও বিস্তৃত পরিকল্পনা নিয়ে আধুনিকায়ণ, রাশিয়ার অর্থনীতি ও সমাজব্যবস্থাকে আধুনিকবাদে উজ্জ্বীবিত করা, গ্যাস ও তেলের উপর নিয়ন্ত্রণ গ্রহণ মেদভেদেভের রাষ্ট্রপতিত্বকালে শীর্ষ কাজ হিসেবে গ্রহণ করেন। রুশ-জর্জিয়া যুদ্ধে জয় পান। রাশিয়ার অন্যতম সমস্যা হিসেবে দূর্নীতির বিরুদ্ধে প্রচারণা চালান ও আইন-শৃঙ্খলা স্বাভাবিক রাখেন। বৈদেশিক নীতিতে রাশিয়া-যুক্তরাষ্ট্রের মধ্যকার সম্পর্ক পুণঃস্থাপনে নিউ স্টার্ট চুক্তিতে স্বাক্ষর করেন। ব্রিকসভূক্ত দেশগুলোর সাথে সহযোগিতামূলক মনোভাবের পাশাপাশি ২০১১ সালে বিশ্ব বাণিজ্য সংস্থার সদস্যরূপে রাশিয়া অন্তর্ভুক্ত হয়।


title: দিমিত্রি মেদভেদেভ

text:
শৈশবকালের বন্ধু ও বিদ্যালয়ের সহপাঠিনী সভেতলানা ভ্লাদিমিরোভনা মেদভেদেভার সাথে ১৯৮২ সাল পর্যন্ত পড়াশোনা করলেও কয়েক বছর পর প্রণয়ে আবদ্ধ হন। ১৯৯৫ সালে ইলিয়া দিমিত্রিভিচ মেদভেদেভ নামের এক পুত্র সন্তান জন্মগ্রহণ করে।
ব্যস্ততম সময় কাটালেও প্রতিদিন সকাল ও সন্ধ্যায় ঘন্টাকাল সাঁতারে ব্যয় করেন ও ওজন ঠিক রাখতে প্রশিক্ষণ নেন। প্রতিদিন দুইবার ১,৫০০ মিটার সাঁতার কাটেন। দাবা খেলাসহ যোগব্যয়ামেও অংশ নেন তিনি। শখের অন্যতম বিষয় হচ্ছে মিখাইল বুলগাকভের গ্রন্থ পড়া। এছাড়াও, তিনি হ্যারি পটার সিরিজের একনিষ্ঠ ভক্ত। এপ্রিল, ২০০৯ সালে লন্ডনে অনুষ্ঠিত জি-২০ সম্মেলনে জে. কে. রাউলিংয়ের অটোগ্রাফ নেন। নিজ শহরের পেশাদার এফসি জেনিত সেন্ট পিটার্সবার্গ ফুটবল দলের সমর্থক তিনি।
শৌখিন ফটোগ্রাফার হিসেবেও তাঁর পরিচিতি রয়েছে। জানুয়ারি, ২০১০ সালে তাঁর একটি ফটো দাতব্য তহবিলে দানের উদ্দেশ্যে ৫১ মিলিয়ন রুবলে বিক্রয় হয় যা অন্যতম ব্যয়বহুল চিত্র হিসেবে স্বীকৃত।
নিজ কার্যালয়ে অ্যাকোয়ারিয়াম রয়েছে তাঁর এবং মাছগুলোর যত্ন তিনি নিজ হাতেই করেন। ২০০৭ সালে তাঁর বার্ষিক আয় ছিল ৮০,০০০ ডলার। একই পরিমাণ অর্থ তিনি ব্যাংকে সঞ্চয় করেন। মস্কোয় জলোতি ক্লায়াচিতে তাঁরা বসবাস করছেন। মাতৃভাষা রুশের পাশাপাশি ইংরেজিতেও কথা বলে থাকেন। কিন্তু স্বাক্ষাৎকালে তিনি কেবলমাত্র রুশ ভাষাতেই কথা বলেন।


title: এঞ্জেলস অন হর্সব্যাক

text: এঞ্জেলস অন হর্সব্যাক () বেকন (শুকরের মাংস) দ্বারা আবৃত ঝিনুক দ্বারা তৈরি একধরণের রুচিকর এবং ঝাল মশলাদার খাদ্য। এই খাদ্যটি সাধারণত রুটির উপরে রেখে কানাপি বা ছোট খাদ্য (এক কামড়ে খাওয়া যায় এমন) হিসেবে পরিবেশিত হয়ে থাকে।


title: এঞ্জেলস অন হর্সব্যাক

text: এই খাদ্যটি সাধারণ চুলায় শুকরের মাংসের উপর খোলা ঝিনুক পুড়িয়ে করে তৈরি করা হয়। এঞ্জেলস অফ হর্সব্যাকে বৈচিত্র্য আনার জন্য বর্তমানে এগুলো একসাথে করে ভাঁজা হয়। স্বাদ অনুযায়ী এগুলো রুটির সাথে অথবা স্কিউয়ার (এক ধরণের লম্বা কাঠি) তে করে অন্যান্য মশলা বা সম্পূরক খাদ্যের সাথে পরিবেশন করা হয়। অনেকেই ভুল করে এঞ্জেলস অন হর্সব্যাক কে ফল দিয়ে তৈরি একই রকমের "ডেভিলস অন হর্সব্যাক"-এর প্রতিশব্দ বলে মনে করেন, যদিও এদুটো সম্পূর্ণ ভিন্ন।


title: এঞ্জেলস অন হর্সব্যাক

text: এঞ্জেলস অন হর্স ব্যাক রুচিবর্ধক, কানাপি (এক কামড়ে খাওয়া যায় এমন ) বা মশলাদার খাবার হিসেবে পরিবেশন করা হয়ে থাকে। রুটির উপরে রেখে পরিবেশন করলে এঞ্জেলস অন হর্সব্যাক কানাপি (এক কামড়ে খাওয়ায় এমন) খাবার হিসেবে বিবেচিত হয়। ইংল্যান্ডে মশলাদার খাবার সাধারণত মিষ্টি খাবারের পরে পরিবেশন করা হয়ে থাকে। নোনতা বা মশলাদার খাবার পরিবেশনের অর্থ হলো মদ পরিবেশনের আগে স্বাদবোধ পরিষ্কার করা। ১৯০৫ সালে প্রকাশিত কনস্ট্যান্স পিল রচিত রন্ধনবিষয়ক গ্রন্থ "স্যাভোরি'জ সিম্পলিফায়েড"-এ এঞ্জেলস অন হর্সব্যাক মশলাদার খাদ্য হিসেবে উল্লেখিত আছে।


title: এঞ্জেলস অন হর্সব্যাক

text: এঞ্জেলস অন হর্সব্যাক কে ডেভিলস অন হর্সব্যাক এর সাথে গুলিয়ে ফেলা ঠিক হবে না। যদিও পরের খাদ্যটি একই ভাবে তৈরি, তবে সেটা তৈরি হয় ফল দিয়ে, বিশেষ করে আলুবোখারা এবং খেজুর দিয়ে। ডেভিলস অন হর্সব্যাক এর রন্ধনপ্রণালীর উন্নয়ন এবং আধুনিকায়ন এখনও চলছে, তবে জনপ্রিয় হলো ফলগুলো কনিয়াক এবং আরমানাক এ নিমজ্জিত করে রাখা। মার্কিন এবং ব্রিটিশ রন্ধনবিদগণ এই দুই খাদ্য এর মধ্যে পার্থক্য অনুধাবন করেছেন, যাদের মধ্যে আছেন মার্থা ষ্টুয়ার্ট ও মার্টিন ব্লুনস। রন্ধন বিষয়ক লেখক জন আইটো একই কথা বলেছেন তবে তিনি দেখিয়েছেন যে নাম দুটি অদলবদল করে লেখা হয়। অনুসন্ধানে দেখা গেছে যে শিকাগো ট্রিবিউন-এর একটি রচনায় জেমস বিয়ার্ড দাবী করেছেন যে "এঞ্জেলস অন হর্সব্যাক" মুড়ানোর জন্য হ্যাম ব্যবহার করা হয়, যদি বেকন ব্যবহার করা হয় তবে সেটি হয়ে যায় ডেভিলস অন হর্সব্যাক।


title: এঞ্জেলস অন হর্সব্যাক

text: এই খাদ্যের উৎপত্তি অস্পষ্ট। তবে নামটি মনে হয় ফরাসী anges à cheval থেকে এসেছে। যেখানে পরী (এঞ্জেল) / ঝিনুক অথবা বেকন / ঘোড়ার কোন তাৎপর্যপূর্ণ সংযোগ নেই। অক্সফোর্ড ইংলিশ অভিধান এবং অন্যান্য সূত্রানুযায়ী এর প্রথম উল্লেখ পাওয়া যায় ১৮৮৮ সালে প্রকাশিত মিসেস বীটন'স বুক অফ হাউজহোল্ড ম্যানেজমেন্ট বইতে। যদিও ১৮৮২ সালে অস্ট্রেলিয়া থেকে প্রকাশিত এক সংবাদপত্রে সংক্ষিপ্ত রন্ধনপ্রণালী সহ এর উল্লেখ পাওয়া যায়।


title: এঞ্জেলস অন হর্সব্যাক

text: যুক্তরাষ্ট্রে এঞ্জেলস অন হর্সব্যাক-এর খোঁজ পাওয়া যায় আঠারো-শত নব্বই দশকের মধ্য ভাগ থেকে শেষ ভাগ পর্যন্ত। সবচেয়ে পুরাতন তথ্যসূত্র হলো ১৮৯৬ সালের নিউইয়র্ক টাইমসের একটি রচনা, যেখানে খাদ্যটিকে রুচিবর্ধক বা এপিটাইজার হিসেবে উল্লেখ করা হয়েছে। এবং খাদ্যটির জন্য জার্মান সম্রাটের রদ্ধনবিদ বা সেফ উরবেইন ডুবোইসকে কৃতিত্ব দেয়া হয়েছে। এই রচনানুযায়ী এঞ্জেলস অন হর্সব্যাক ছিলো মোড়ানো, গোল মরিচের গুঁড়া ছিটানো এবং তাপে সিদ্ধ করা। রচনায় এই খাদ্যটি লেবু এবং পুদিনা পাতা সহযোগে পরিবেশনের কথা বলা হয়েছে, কিন্তু রুটি (টোষ্ট) এর কোন উল্লেখ নেই। ১৯৩০ এর দশকে এটিকে পিকনিক মেনুর অংশ বলে সুপারিশ করা হয়েছে। আবার ১৯৪৮ সালে এটিকে উল্লেখ করা হয়েছে রুচিবর্ধক হিসেবে। পঞ্চাশের দশকে যুক্তরাষ্ট্রের সংবাদপত্রগুলো আগ্রহ সহকারে এই খাদ্যটি নিয়ে ফিচার করে। শিকাগো ট্রিবিউন এ প্রকাশিত হয় 'ফর ওয়েষ্টার ট্রিট, ট্রাই এঞ্জেলস অন হর্সব্যাক; দে আর ডেলিক্টেবল এপিটাইজার সানডে মেনু' এবং "দিজ এঞ্জেলেস অন হর্সব্যাক আর ওয়েষ্টারস"। লস এঞ্জেলেস টাইমস ও এটি নিয়ে ফিচার প্রকাশ করে।


title: এঞ্জেলস অন হর্সব্যাক

text: ষাটের দশকে ওয়াশিংটন ডি.সি.তে এঞ্জেলস অন হর্সব্যাক বেশ জনপ্রিয়তা অর্জন করে। কেনেডি প্রশাসনের সময় মার্কিন রাষ্ট্রদূত ডেভিড কে. এস. ব্রুস এর স্ত্রী এভানজেলিন ব্রুস, যিনি তার সান্ধ্যকালীন পার্টির জন্য পরিচিত ছিলেন, নিয়মিতই এই খাদ্যটি পরিবেশন করতেন। গসিপ কলামিস্ট লিজ স্মিথ জানান "কখনও কখনও ঝিনুক গুলি ছিলো কাচা, কখনও বেকন দিয়ে মুড়িয়ে ভাজা হতো। একসময় মিসেস ব্রুস এটিকে এঞ্জেলস অন হর্সব্যাক বলে বলেন", যদিও তখন পর্যন্ত নামটি খুব একটা পরিচিত ছিল না। আশির দশকে শিকাগো ট্রিবিউন একটি রচনা প্রকাশ করে যাতে খাদ্যটিকে 'ঔৎসুক্য জাগানিয়া' বলে সম্বোধন করে এবং জানায় যুক্তরাষ্ট্রে এটি খুব সাধারণ খাবার নয়।


title: এঞ্জেলস অন হর্সব্যাক

text: ১৯৯০ এর পরের প্রকাশনাগুলো এঞ্জেলস অন হর্সব্যাক কে শখের খাদ্য এবং সুখাদ্য হিসেবে আলোচনায় নিয়ে আসে। ঝিনুক উত্তর আমেরিকায় সুখাদ্য হিসেবে পরিচিতি পাওয়ার পর থেকে '১০০১ ফুডস টু ডাই ফর' এ এটিকে শখের খাদ্য হিসেবে উল্লেখ করা হয়েছে।"দ্য ডাইনার স ডিকশনারি; ওয়ার্ডস অরিজিন অফ ফুড এন্ড ড্রিংক "এ উল্লেখ করা হয়েছে যে ঝিনুক খাওয়ার বিলাসিতা শেষপর্যন্ত ঝিনুকের বদলে সসেজ এ পরিবর্তিত হয়।


title: এঞ্জেলস অন হর্সব্যাক

text: সর্বোত্তম রন্ধনপ্রণালী মতে খোলা ঝিনুক বেকন দিয়ে মুড়িয়ে ওভেনে ৩ মিনিট করে সিদ্ধ করতে হয়। ১৯০২ সালের এক রন্ধনপ্রণালী অনুযায়ী কাঠিতে (স্কিউয়ার) ঝিনুক এবং বেকন নিয়ে মাখন দিয়ে ভাজতে হয়। এই খাদ্যটি প্রায়ই টোষ্টের সাথে পরিবেশন করা হয়, যদিও এটি কাঠিতে তৈরি করা হয় হয় এবং সিদ্ধ করা হয়। এটি সরাসরি কাঠি থেকেও খাওয়া যায়।


title: এঞ্জেলস অন হর্সব্যাক

text: এঞ্জেলস অন হর্সব্যাক প্রস্তুত প্রণালী এবং পরিবেশনায় নানা বৈচিত্র্য লক্ষ্য করা যায়। ফেঙ্গ সুই ফুড অনুযায়ী এটি প্রস্তুত করা হয় খোলা ঝিনুক বেকন দিয়ে মুড়িয়ে ককটেল ষ্টিক দিয়ে গেঁথে ভাজা হয় এবং লেবুর রসে ভিজিয়ে পরিবেশন করা হয়। জোয়ানা প্রুসের বই সিডিউসড বাই বেকনে এঞ্জেলস এন্ড ডেভিলস নামে একটি প্রস্তুত প্রণালী আছে যেখানে বলা হয়েছে "সামান্য একটু লাল মরিচের সস এর স্বাদ ঝালে পরিবর্তিত করে ফেলে। দ্য উইজার্ড অফ ফুড'স এসাইক্লোপেডিয়া অফ কিচেন এন্ড কুকিং সিক্রেটস এর লেখক মাইলস বাডের লেবু অথবা হল্যান্ড এর সস দিয়ে এঞ্জলস অন হর্সব্যাক পরিবেশনের কথা বলেছেন। এক ইতালীয় রন্ধনপ্রণালী অনুযায়ী বেকনের বদলে প্রাউটো (ইতালীয় হ্যাম) ব্যবহারের কথা বলা আছে।


title: তাপসী পান্নু

text: তাপসী পান্নু (জন্ম: ১ আগস্ট ১৯৮৭) একজন ভারতীয় মডেল এবং অভিনেত্রী, যিনি দক্ষিণ ভারতীয় চলচ্চিত্র এবং বলিউড চলচ্চিত্রশিল্পে কাজ করেছেন। তাপসী একজন সফটওয়্যার পেশাজীবী হিসেবে কাজ করতেন, এবং অভিনেত্রী হবার পূর্বে মডেলিং কর্মজীবনে জড়িত ছিলেন। তার মডেলিং কর্মজীবনে তিনি কিছুসংখ্যক বাণিজ্যিক বিজ্ঞাপনে কাজ করেছেন, এবং ২০০৮ সালে "প্যান্টালুন ফেমিনা মিস ফ্রেশ ফেস" ও "সাফি ফেমিনা মিস বিউটিফুল স্কিন" খেতাব লাভ করেন।


title: তাপসী পান্নু

text: মডেলিংয়ে সীমিত ভূমিকা রাখার পর, রাঘবেন্দ্র রাও পরিচালিত ২০১০ সালের "ঝুম্মান্ডি নাডাম" তেলুগু চলচ্চিত্রের মাধ্যমে চলচ্চিত্রে তার অভিষেক ঘটান তাপসী। এরপর তিনি কয়েকটি চলচ্চিত্রে কাজ করেন যেমন, "আদুকালাম", "ভাস্তাধু না রাজু" এবং "মি. পারফেক্ট"। তার তামিল "আদুকালাম" চলচ্চিত্র ৫৮তম জাতীয় চলচ্চিত্র পুরস্কার অনুষ্ঠানে ছয়টি জাতীয় চলচ্চিত্র পুরস্কার জিতে নেয়। তিনি এছাড়াও একটি মালয়ালম চলচ্চিত্রে কাজ করেছেন এবং তিনটি তেলুগু এবং হিন্দি চলচ্চিত্রে কাজ করতে চুক্তিবদ্ধ হন। "আরম্ভাম" (২০১৩) তামিল চলচ্চিত্রে অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কার জেতেন। ২০১৫ সালে, তিনি সামালোচকীয় এবং বাণিজ্যিকভাবে সফল "বেবি" চলচ্চিত্রে কাজ শুরু করেন। ২০১৬ সালে, তিনি "পিংক" চলচ্চিত্রে একটি প্রধান ভূমিকায় অভিনয় করেন। ২০১৭ সালে, প্রধান ভূমিকায় অভিনয় করেন "নাম শাবানা" চলচ্চিত্রে যা ২০১৫ সালের "বেবি" চলচ্চিত্রের প্রিকুএল। ২০১৭ সালে তিনি "দ্য গাজি অ্যাটাক" যুদ্ধ চলচ্চিত্র এবং "জুড়ওয়া ২" কমেডি চলচ্চিত্রে কাজ করেন।


title: তাপসী পান্নু

text: তাপসী ১৯৮৭ সালের ১ আগস্ট ভারতের নতুন দিল্লির একটি শিখ পরিবারে জন্ম নেন। শাগুন পান্নু নামে তার একটি বোন রয়েছে এবং তাকেও চলচ্চিত্রে যুক্ত করার পরিকল্পনা রয়েছে তাপসীর। তিনি দিল্লির অশোক বিহারের মাতা জাই কৌর পাবলিক স্কুলে অধ্যয়ন করেন। এরপর নয়া দিল্লির গুরু টেগ বাহাদুর ইনিস্টিটিউট অব টেকনোলজি থেকে কম্পিউটার বিজ্ঞান প্রকৌশল বিষয়ে স্নাতক সম্পন্ন করার পর তিনি সফটওয়্যার প্রকৌশল হিসেবে কাজ শুরু করেন। চ্যানেল ভি কর্তৃক আয়োজিত "গেট গরর্জিয়াস" প্রতিভা অনুষ্ঠানের অডিশনে নির্বাচিত হবার পর তিনি পেশাদার মডেল হিসেবে কাজ শুরু করেন, যা পরিণামে তাকে অভিনেত্রী হবার সুযোগ করে দেয়। তাপসী বিভিন্ন মুদ্রণ মাধ্যম এবং টেলিভিশন বাণিজ্যিক বিজ্ঞাপনে উপস্থিত হয়েছেন এবং ২০০৮ সালের ফেমিনা মিস ইন্ডিয়া প্রতিযোগিতা অনুষ্ঠানে "প্যান্টালুন ফেমিনা মিস ফ্রেস ফেস" ও "সাফি পেমনা মিস বিউটিফুল স্কিন"-সহ একাধিক খেতাব লাভ করেন মডেলিংয়ের শুরুর সময় থেকে। একজন মডেল হিসেবে, তিনি রিলায়েন্স ট্রেন্ডস, রেড এফএম ৯৩.৫, ইউনিস্টাইল ইমেজ, কোকা-কোলা, মোটোরোলা, প্যান্টালুন্স, পিভিআর সিনেমাস, স্টান্ডার্ড চার্টার্ড ব্যাংক, ডাবর, এয়ারটেল, টাটা ডোকোমো, ওয়ার্ল্ড গোল্ড কাউন্সিল, হাভেল্স এবং ভার্ডম্যান ইত্যাদি ব্যান্ডের সাথে চুক্তিবদ্ধ হন। তিনি এছাড়াও "জাস্ট ফর উইমেন" এবং "মাস্টার্স" সাময়িকীর প্রচ্ছদে উপস্থিত হয়েছেন। কয়েক বছর পর, পরিপূর্ণ স্বীকৃতি পাওয়ার অভাব রয়েছে ভেবে তিনি মডেলিংয়ে আগ্রহ হারিয়ে ফেলেন এবং চলচ্চিত্রে কাজ শুরু করবেন বলে বিবেচনা করেন।


title: তাপসী পান্নু

text:
তাপসী ২০১০ সালে চলচ্চিত্রে তার অভষেক ঘটান কে. রাঘবেন্দ্র রায় পরিচালিত "ঝুম্মান্দি নাদাম" রোমান্টিক মিউজিকাল চলচ্চিত্রে অভিনয়ের মাধ্যমে। চলচ্চিত্রে তিনি অভিনয় করেন এক যুক্তরাষ্ট্র-ভিত্তিক ধনকুবের কন্যার চরিত্রে, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। এটি মুক্তির পূর্বেই তাপসী আরও তিনটি চলচ্চিত্রে কাজ করার আমন্ত্রণ পান। তার পরবর্তী চলচ্চিত্র ধানুষের বিপরীতে "আদুকালাম" (২০১১), তামিল চলচ্চিত্রে তার অভিষেক ঘটায়। সেখানে তিনি এক অ্যাংলো-ইন্ডিয়ান মেয়ের চরিত্রে অভিনয় করেন যিনি এক গ্রামীণ ছেলের প্রেমে পড়েন। চলচ্চিত্রটি, ৫৮তম জাতীয় চলচ্চিত্র পুরষ্কার অনুষ্ঠানে ছয়টি জাতীয় চলচ্চিত্র পুরষ্কার জেতে। তার চরিত্র সম্পর্কে সাইফাই নামে এক পর্যালোচক ইতিবাচক মন্তব্য করেছেন। বিষ্ণু মঞ্চুর বিপরীতে "ভাস্তাডু না রাজু" (২০১১) চলচ্চিত্রের মাধ্যমে তিনি তেলুগু চলচ্চিত্র শিল্পে প্রত্যাবর্তন করেন। পরবর্তীতে তিনি মালয়ালম চলচ্চিত্রে অভিষেক ঘটান, মাম্মুথি এবং নাদিয়া মইড়ুর বিপরীতে "ডাবল্স" (২০১১) চলচ্চিত্রের মধ্য দিয়ে। "রিড্ডিফ"-এর পরেশ সি পালিশা তার চরিত্র সম্পর্কে ইতিবাচক মন্তব্য করেন।
তাপসী তার পরবর্তী মুক্তিপ্রাপ্ত "মি. পারফেক্ট" (২০১১) চলচ্চিত্রে একটি স্বল্প চরিত্রে অভিনয় করেন। যেখানে, তিনি প্রভাস ও কাজল আগারওয়ালের বিপরীতে অভিনয় করেন এবং চলচ্চিত্রটি মাঝারি সাফল্য লাভ করে। তিনি রবি তেজা ও কাজল আগারওয়ালের বিপরীতে "বীরা" (২০১১) উচ্চ বাজেটের চলচ্চিত্রে অভিনয় করেন, যা সমালোচকদের নিকট থেকে মঝারি পর্যালোচনা অর্জন করেন। এরপর তিনি তার দ্বিতীয় তামিল চলচ্চিত্র "ভানন্ডান ভেন্ড্রনে" উপস্থিত হন যা মিশ্র সমালোচনা লাভ করে এবং বক্স অফিসে তেমন সাফল্য পায় নি। তার পরবর্তী চলচ্চিত্র কৃষাণ ভামসি পরিচালিত "মগুধু", যেখানে তিনি এক ঐতিহ্যগত তেলুগু মেয়ের চরিত্রে অভিনয় করেন গোপিচাঁদের বিপরীতে এবং তার চরিত্রের জন্য সমালোচকদের নিকট থেকে মন্তব্য লাভ করতে সমর্থ হন। তিনি তামিল-তেলুগু দ্বিভাষী "গুন্ডেলো গোদারি" চলচ্চিত্রে অভিনয় করেছেন, যার তামিল নাম "মারান্থেন মান্নাথনে"। তিনি এছাড়াও সিদ্ধার্থ, ঋষি কাপুর, দিবেন্দু শার্মা এবং আলি জাফরের সঙ্গে "চাশমি বাদুর" চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। চলচ্চিত্রটি ১৯৮১ সালের একই নামের চলচ্চিত্রের পুননির্মান। তাপসী হলিউড বিজ্ঞান কল্পকাহিনী "রিড্ডিকের" তামিল, তেলুগু এবং হিন্দি ভাষার সংস্করণে অভিনেত্রী কাতী সাকফের কণ্ঠ প্রদানের জন্য আমন্ত্রিত হয়েছিলেন, কিন্তু তার পূর্বচুক্তির জন্য তা ফিরিয়ে দেন। পরবর্তীতে ২০১৩ সালে, তিনি "আরাম্বাম" নামে বড় বাজেটের চলচ্চিত্রে অজিত কুমার ও আরিয়ার বিপরীতে অভিনয় করেন। চলচ্চিত্রে তার অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কারে ভূষিত হন।


title: তাপসী পান্নু

text: কোন চলচ্চিত্র মুক্তি ব্যতীত পরবর্তী এক বছর পর, ২০১৫ সালে অক্ষয় কুমারের বিপরীতে নিরাজ পান্ডে পরিচালিত "বেবি" চলচ্চিত্রে তিনি উপস্থিত হন। পরবর্তীতে তার দুইটি তামিল চলচ্চিত্র মুক্তি পায়। যার একটি হল ভৌতিক কমেডি চলচ্চিত্র "মুনি ৩", যেখানে তিনি রাঘব লরেন্সের বিপরীতে অভিনয় করেন। অন্যটি হল ঐশ্বরিয়া আর ধনুষের "ভাই রাজা ভাই", যেখানে তিনি একটি বিশেষ চরিত্রে উপস্থিত হয়ছিলেন। তার আসন্ন চলচ্চিত্রের মধ্য রয়েছে অমিত সাদের বিপরীতে হিন্দি চলচ্চিত্র "রানিং শাদি.কম" এবং অমিত রায়ের "আগ্রা কা ডাবরা" এবং একটি সিলভারগাভন পরিচালিত একটি তামিল চলচ্চিত্র।


title: তাপসী পান্নু

text: "বেবি" চলচ্চিত্রের পর, তাপসী সুজিত সরকারের "পিংক" চলচ্চিত্রে, এবং অভিষিক্ত পরিচালক সংকল্পের দ্বিভাষিক "গাজী", সাবমেরিন চলচ্চিত্রে কাজ করেন। তিনি এছাড়াও প্রকাশ রাজের "তড়কা" চলচ্চিত্রে কাজ করছেন, যেটি রাজ পরিচালিত প্রথম হিন্দি চলচচিত্র। পরবর্তীতে তিনি "নাম শাবানা" চলচ্চিত্রে শিরোনাম চরিত্রে অভিনয় করেন, যা মূলত "বেবি" চলচ্চিত্রের একটি স্পিন-অফ হিসেবে নির্মিত। পরবর্তীতে, তাপসী ডেভিড ধবন–পরিচালিত "জুড়ওয়া ২" চলচ্চিত্রে কাজ করেন।


title: তাপসী পান্নু

text: ২০১৮ সালে, তিনি সুজয় ঘোষের "কনট্রাটিয়েম্পো" স্প্যানিশ চলচ্চিত্রের পুনর্নির্মাণে আলি ফজলের বিপরীতে অভিনয় করবেন। তিনি এছাড়াও হকি খেলোয়াড় হরপেত চরিত্রে দিলজিৎ দোসাঞ্ঝের বিপরীতে শর্মা চলচ্চিত্রে অভিনয় করেছেন।


title: জাত্রা (ম্যাগাজিন)

text: জাত্রা () হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল "টেম্পো"।


title: জাত্রা (ম্যাগাজিন)

text: ১৯৯৪ সালে "জাত্রা" প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে "জাত্রা"।


title: হার ওয়ার্ল্ড

text: হার ওয়ার্ল্ড () হল সিঙ্গাপুরের একটি ইংরেজি ম্যাগাজিন যা প্রধানত পেশাজীবী নারীদের লক্ষ্য করে প্রকাশিত হয়ে থাকে। এটি মালয়েশিয়া এবং সিঙ্গাপুরে একত্রে প্রকাশিত প্রথম কোন ইংরেজি ভাষার ম্যাগাজিন। জুলাই, ১৯৬০ সাল থেকে এই ম্যাগাজিনটি প্রকাশিত হয়ে আসছে। মালয়েশিয়া ও সিঙ্গাপুর বাদে আরো ৩টি দেশে - ইন্দোনেশিয়া, থাইল্যান্ড ও ভিয়েতনামে (অক্টোবর, ২০০৮ থেকে) প্রকাশিত হয় এই ম্যাগাজিন। মালয়েশিয়ার প্রকাশিত "হার ওয়ার্ল্ড" ম্যাগাজিনের প্রচ্ছদ অন্যান্য দেশ থেকে ভিন্ন হয়।


title: হার ওয়ার্ল্ড

text: ম্যাগাজিনটিতে মূলত ফ্যাশন, নারী পেশাজীবীদের মাথায় রেখে বিজ্ঞাপন, প্রশিক্ষণ বিষয়ক লেখনী, জীবনধারা, ব্যক্তিজীবন ও লক্ষ্য ইত্যাদি বিষয়ের উপর লেখা থাকে। সিঙ্গাপুর প্রেস হোল্ডিংস (এসপিএইচ) এর অঙ্গসংস্থা হিসেবে 'এসপিএইচ ম্যাগাজিনস' এই ম্যাগাজিনটি প্রকাশ করে থাকে এবং এটি সিঙ্গাপুরের সর্বাধিক বিক্রীত নারীদের ম্যাগাজিন। "হার ওয়ার্ল্ডের" ইন্দোনেশীয়, থাই ও ভিয়েতনামীয় সংস্করণে নিজ নিজ ভাষাতেই নিবন্ধসমূহ ছাপা হয়।


title: হার ওয়ার্ল্ড

text: জুলাই, ২০১০ সালের "হার ওয়ার্ল্ড সিঙ্গাপুর" সংখ্যার, (যা ছিল বিশেষ সংগ্রাহক সংখ্যা) প্রচ্ছদে কোনো নারীমূর্তি ছিল না, ম্যাগাজিনটির অর্ধশতবর্ষের মধ্যে প্রথমবারের মত।


title: হার ওয়ার্ল্ড

text: এর মূল প্রতিদ্বন্দ্বি ম্যাগাজিন "ফিমেইল ম্যাগাজিন"। এটিও এসপিএইচএম ম্যাগাজিনের মালিকানাধী এবং ১৯৭৪ সাল থেকে প্রকাশিত হয়ে আসছে। এই ম্যাগাজিনটিও মালয়েশিয়া (১৯৭৪ থেকে) এবং ইন্দোনেশিয়ায় (২০০০ থেকে) প্রকাশিত হয়।


title: হার ওয়ার্ল্ড

text: "ভিয়েতনাম'স নেক্সট টপ মডেল" প্রতিযোগিতার বিজয়ীকে অবশ্যই হার ওয়ার্ল্ড ইন্টারন্যাশনাল সমর্থিত "হার ওয়ার্ল্ড ভিয়েতনাম"-এর একটি সংখ্যার প্রচ্ছদে থাকতে পারেন।


title: আল-হারিস ইবনে সুরাইজ

text: আবু হাতিম আল-হারিস ইবনে সুরাইজ ইবনে ইয়াজিদ ইবনে সাওয়া ইবনে ওয়ার্দ ইবনে মুররা ইবনে সুফিয়ান ইবনে মুজাশি () ছিলেন অষ্টম শতাব্দীর একজন আরব নেতা। তিনি খোরাসান ও মাওয়ারাননহরে সংঘটিত বৃহদাকার উমাইয়া বিরোধী বিদ্রোহে নেতৃত্ব দিয়েছেন। ৭৩৪ খ্রিষ্টাব্দে এই বিদ্রোহ শুরু হয়। আরব ও অনারব উভয় শ্রেণীর মুসলিমদের মধ্যকার ক্ষোভ এই বিদ্রোহ উস্কে দিয়েছিল।


title: আল-হারিস ইবনে সুরাইজ

text: অনারব মুসলিমদেরকে উমাইয়া আমলে সাধারণভাবে আরব মুসলিমদের সমকক্ষ বিবেচনা করা হত না। হারিস তার বিদ্রোহকে ধর্মীয় ভিত্তির উপর প্রতিষ্ঠিত করেছিলেন। আরব ও অনারব উভয় শ্রেণীর জনতার সমর্থন আদায় করতে তিনি সক্ষম হন। তবে তিনি প্রাদেশিক রাজধানী মার্ভ দখলের দুইবার চেষ্টায় ব্যর্থ হন। শেষপর্যন্ত আসাদ ইবনে আবদুল্লাহ আল-কাসরি ৭৩৬ খ্রিষ্টাব্দে এই বিদ্রোহ দমন করেন। হারিস তার কিছু সমর্থকসহ পালিয়ে যেতে সক্ষম হন। তিনি তুরগেশ খাগানাতের সাথে মিত্রতা স্থাপন করেন। হারিস তুরগেশদের আরব অঞ্চলে অভিযানে সহায়তা করেন। ৭৩৭ খ্রিষ্টাব্দে খারিস্তানের যুদ্ধে এই অভিযানকে প্রতিহত করা হয়। এরপর হারিস মাওয়ারাননহরে স্থানীয় শাসকদের সমর্থন নিয়ে অবস্থান করতে থাকেন। হারিস ও তার স্থানীয় সমর্থকদের বিরুদ্ধে আসাদের উত্তরসুরি নাসের ইবনে সাইয়ার অভিযান চালায়। কিন্তু আরবদের অন্তর্দ্বন্দ্ব্বে নিজ অবস্থান শক্তিশালী করার ক্ষেত্রে হারিসকে ব্যবহার করা যেতে পারে বিবেচনা করে নাসের খলিফার কাছ থেকে হারিসের জন্য ক্ষমা মঞ্জুর করিয়ে নেন। হারিস এরপর ৭৪৫ খ্রিষ্টাব্দে মার্ভ’য় ফিরে আসেন। অতঃপর দ্রুত তিনি একটি সেনাবাহিনী গড়ে তোলেন এবং নাসেরের প্রতিপক্ষ হয়ে ওঠেন। ৭৪৬ খ্রিষ্টাব্দে জুদাই আল-কিরমানির সাথে সংঘর্ষে তিনি মারা যাওয়ার আগ পর্যন্ত এই বৈরীতা বজায় ছিল। তার বিদ্রোহের কারণে মধ্য এশিয়ায় আরব শক্তি দুর্বল হয়ে পড়ে এবং আব্বাসীয় বিপ্লব সংঘটনের পথ প্রশস্ত করে দেয় যার; ফলশ্রুতিতে পরবর্তীতে উমাইয়া খিলাফতের যবনিকাপাত হয়েছিল।


title: আল-হারিস ইবনে সুরাইজ

text: হারিস বনু তামিম গোত্রের সদস্য ছিলেন। তার পিতা সুরাইজ বসরায় বসবাস করতেন। ৭২৯ খ্রিষ্টাব্দে প্রথম হারিসের সাহসিকতার বর্ণনা পাওয়া যায়। এসময় তিনি বুখারার নিকটে বাইকান্দে সংঘটিত বাইকান্দের যুদ্ধে তুরগেশের বিরুদ্ধে লড়ে আরবদের রক্ষা করেছিলেন।। এরপর ৭৩৩ খ্রিষ্টাব্দে পুনরায় তার নামের উল্লেখ পাওয়া যায়। এসময় তিনি নিম্ন তুখারিস্তানে প্রদেশ থেকে খোরাসানের রাজধানী মার্ভে সাহায্য পাঠানোর বিপক্ষে একটি প্রতিবাদে নেতৃত্ব দেন। গভর্নর জুনাইদ ইবনে আবদুর রহমান আল-মুররি এই সহায়তা পাঠান। জুনাইদ হারিসকে বেত্রাঘাত করেছিলেন। কিন্তু ৭৩৪ খ্রিষ্টাব্দে জুনাইদের মৃত্যুর পর অসন্তোষ প্রকাশ্য বিদ্রোহে রূপ নেয়। হারিস এর প্রধান ছিলেন।


title: আল-হারিস ইবনে সুরাইজ

text: হারিসের বিদ্রোহের উদ্দেশ্য ও প্রকৃতি নিয়ে বিতর্ক রয়েছে। তার জনদাবিগুলো ধর্মীয় পরিভাষায় বিবৃত করা হয়। এতে কুরআন ও সুন্নাহর প্রয়োগের মাধ্যমে অন্যায় বন্ধের দাবি জানানো হয়। হারিস নিজে মুরজিয়া নামক গোষ্ঠীর সদস্য ছিলেন বলা হয়ে থাকে। আরববিদ মেয়ার জে. কিস্টার বলেন যে, তিনি মুহাম্মদ (সা) ও চার খলিফার মত ন্যায়-ভিত্তিক শাসন প্রতিষ্ঠা করতে চেয়েছিলেন। তার আন্দোলনে তৎকালীন শিয়া ও খারিজি মতবাদের অনেক আদর্শিক ও প্রতীকী উপাদান গ্রহণ করেছিল। এর মধ্যে ছিল কালো পতাকার ব্যবহার এবং আহলে বাইতের শাসনের দাবি। হারিসের আন্দোলন লক্ষণীয় আদর্শবাদের কারণে পৃথকভাবে চিহ্নিত হয়। তার অণুসারীরা এমনকি যুদ্ধের সময়ও নৈতিক ও ধর্মীয় আহ্বানের মাধ্যমে প্রতিপক্ষকে নিজ দলে টানত এমন বিবরণ রয়েছে।


title: আল-হারিস ইবনে সুরাইজ

text: হারিস বেশ কিছু সংস্কারের পৃষ্ঠপোষকতা করেছেন। এর মধ্যে সবচেয়ে গুরুত্বপূর্ণ ছিল অনারব মুসলিমদের আরব মুসলিমদের মত পূর্ণ আইনি সমতা। অনারব মুসলিমদের এসময় জিজিয়া দিতে হত । ইতিপূর্বে এই প্রথা বন্ধের চেষ্টা চালানো হলেও তা সফলকাম হয়নি। এসবের কারণে ৭২৮ খ্রিষ্টাব্দে আবুল সাইদা সালিহ ইবনে তারিফের নেতৃত্বে প্রথম বিদ্রোহ সংঘটিত হয়। এই প্রথম বিদ্রোহে অংশ নেয়া অনেক ব্যক্তি ও গোষ্ঠী হারিসের আন্দোলনে অংশ নেয়।হারিসকে অনারবদের অধিকারের বীর হিসেবে দেখা হত। তাদের অনেকে তার পক্ষে অংশ নেয়। তবে আরবদের মধ্যে অসন্তুষ্ট অনেকেও তার পক্ষে অবস্থান নেয়। তার নিজ গোত্র তামিম এবং আজদ এদের মধ্যে ছিল। ৭৩১ খ্রিষ্টাব্দে তুরগেশ খাগানাতের বিরুদ্ধে সংঘটিত গিরিপথের যুদ্ধে ক্ষয়ক্ষতির কারণে খোরাসানি আরবদের মধ্যেও অসন্তোষ ছিল। এর পাশাপাশি উমাইয়া বিরোধী শিয়া প্রচারণা ছিল। গিরিপথের যুদ্ধের পর প্রদেশে ২০,০০০ ইরাকি সৈনিক মোতায়েন করা নিয়েও অসন্তোষ বৃদ্ধি পায়। একই সাথে তুরগেশের বিপক্ষে প্রতিরক্ষা জোরদার করার জন্য খলিফা হিশাম ইবনে আবদুল মালিক (শাসনকাল ৭২৩-৭৪৩) কর্তৃক পুরনো আরব বাসিন্দাদেরকে মার্ভ থেকে অন্যত্র সরিয়ে নেয়ার আদেশ দেয়া হয়েছিল।


title: আল-হারিস ইবনে সুরাইজ

text: জুনাইদের মৃত্যুর সংবাদ গুজগানের আন্দখুই শহরে পৌছে। এটি অন্যতম প্রত্যন্ত আরব ঘাঁটি ছিল। সংবাদ পাওয়ার পর স্থানীয় আরব গেরিসন বিদ্রোহে হারিসকে অণুসরণ করে। জুনাইদের উত্তরসুরি আসিম ইবনে আবদুল্লাহ আল-হিলালি মার্ভ আসার পর বিদ্রোহ নিরসনের চেষ্টা করেন এবং তাদের প্রতি দূত পাঠান। কিন্তু হারিস তাদেরকে বন্দী করেন। বিদ্রোহ পার্শ্ববর্তী অঞ্চলেও ছড়িয়ে পড়লে হারিস ৪,০০০ লোকের এক বাহিনী নিয়ে তুখারিস্তানের প্রধান শহর বলখের দিকে অগ্রসর হয়। নাসের ইবনে সাইয়ার এসময় ১০,০০০ সৈনিক নিয়ে এর নিয়ন্ত্রণে ছিলেন। নাসের হারিসের আন্দোলনের সমর্থন করেননি। তবে খোরাসানিদের অসন্তষের কারণে তিনি ও তার লোকেরা খুব অল্পমাত্রার বিরোধিতা প্রদর্শন করে। হারিসের বাহিনী খুব সহজেই বলখ দখল করে নেয়। নাসের ও তার সেনারা সেখান থেকে সরে যান। তারা হারিস বা আসিম কারো পক্ষে যোগ দেয়নি। শীঘ্রই মার্ভ আল-রুদের আরব গেরিসন হারিসের সাথে যোগ দেয়। গুজগান, ফারয়াব, ও তালকানের স্বায়ত্তশাসিত হেফথালি রাজারা নিজেদের স্বাধীনতা পুনরুদ্ধার এবং খোরাসানে আরব প্রভাব দূর করার জন্য বিদ্রোহে যোগ দেয়।


title: আল-হারিস ইবনে সুরাইজ

text: হারিস এরপর মার্ভ‌ের দিকে দৃষ্টি দেন এবং রাজধানীর দিকে যাত্রা করেন। এখানেও তার সমর্থক ছিল। তবে নিশাপুরের জন্য শহর ত্যাগ ছেড়ে দেবেন এমন ভয় দেখিয়ে আসিম খোরাসানিদের আনুগত্য আদায় করতে সক্ষম হন। সেখানে তিনি কাইস গোত্রীয়দের উপর নির্ভর করেন এবং সিরিয়া থেকে বাড়তি সহায়তা চান। হারিসের বাহিনীতে অনেক স্থানীয় লোক ছিল যার কারণে তা বিদেশি বাহিনীর মত মনে হয়। এ কারণে স্থানীয় আরব অভিজাতরা আসিমের পক্ষে চলে যায়। আল-তাবারির বিবরণ অণুযায়ী হারিসের বাহিনী মার্ভে‌র নিকটবর্তী হওয়ার পর প্রায় ৬০,০০০ মাওয়ালি তার বাহিনীতে যোগ দেয়। আসিমের বাহিনী তুলনামূলকভাবে ছোট ছিল। তাদেরকে লড়াইয়ে নিয়োগ করার জন্য আসিমের অতিরিক্ত অর্থ প্রধান করতে হয়। মার্ভ থেকে বের হওয়ার পর তিনি জার্ক খালের পেছনে অবস্থান নেন এবং সেতুগুলো ধ্বংস করে দেন। হারিসের বাহিনী এগিয়ে এসে সেতুগুলো সংস্কার করে। এসময় হারিসের বাহিনীর স্থানীয় সদস্যদের প্রতি বিশ্বাসের অভাবে ২,০০০ এর বেশি আরব হারিসের বাহিনী ত্যাগ করে আসিমের দলে যোগ দেয়। এরপর সংঘটিত যুদ্ধে আসিম বিজয়ী হন এবং হারিসের অনেক সৈনিক খালে ডুবে যায়। এই ব্যর্থতার কারণে অধিকাংশ মাওয়ালি এবং স্থানীয় রাজারা হারিসের দল ত্যাগ করে। ফলে হারিসের বাহিনীতে অণুগত সেনার সংখ্যা ৩,০০০ এ পৌছায়। এসকল কারণে হারিস আসিমের শান্তি প্রস্তাব মেনে নেন। হারিসও খোরাসানি আরবদের সমর্থনের উপর বেশি সময় ধরে নির্ভর করতে পারছিলেন না। পরের বছর হারিস পুনরায় বিদ্রোহ করেন এবং মার্ভে‌র দিকে অগ্রসর হন। এসময় আসিম খোরাসানিদেরকে তার দলে নিতে পারেননি। ফলে তার বাহিনীতে মাত্র ১,০০০ এর মত সিরিয়ান ও জাজিরান সৈনিক অবশিষ্ট ছিল। হারিসের বাহিনীও বেশি বড় ছিল না। মার্ভে‌র নিকটে আল-দানদানকান গ্রামের যুদ্ধে আসিম পুনরায় জয়ী হন এবং হারিস মার্ভ আল-রুদে পালিয়ে যান।


title: আল-হারিস ইবনে সুরাইজ

text: বিজয়ী হওয়া সত্ত্বেও আসিমের অবস্থান স্থিতিশীল ছিল না। মার্ভ ও পশ্চিম কাইসি অঞ্চলে তার বাহিনীতে সংখ্যা হ্রাস হয়। খলিফাকে লেখা তার এক চিঠিতে তিনি জানান যে তিনি সিরীয় হিসেবে খোরাসানি ও ইরাকিরা তার অধীনে নিজেদের লোকেদের বিপক্ষে লড়াই করতে উৎসাহী না। আসিম অণুরোধ করেন যাতে খোরাসানকে ইরাকের গভর্নর খালিদ ইবনে আবদুল্লাহ আল-কাসরির অধীনে প্রদান করা হয় এবং সিরিয়ান সৈনিকদেরকে প্রদেশে প্রেরণ করা হয়। এর প্রেক্ষিতে খালিদের ভাই আসাদ ইবনে আবদুল্লাহ আল-কাসরিকে তার স্থানে প্রেরণ করা হয়। আসাদ ইতঃপূর্বে খোরাসানের গভর্নরের দায়িত্ব পালন করেছিলেন। এই সংবাদ এবং সম্ভবত মার্ভ‌ের খোরাসানিদের চাপের কারণে আসিম হারিসের সাথে সন্ধিতে করতে সক্ষম হন। কিছু বিবরণ অণুযায়ী খলিফার কাছে কুরআন ও সুন্নাহর প্রয়োগের দাবির জন্য আসিম এমনকি হারিসের সাথে যোগ দেয়ার প্রস্তাবও করেন। শাবান ঘটনাটি সত্য নয় বললেও ব্লানকানশিপ এই ঘটনাকে বিশ্বাসযোগ্য মনে করেন তবে তার দাবি এটি ছিল আসিমের কৌশলগত চাল।


title: আল-হারিস ইবনে সুরাইজ

text: আসাদ ২০,০০০ সিরিয়ান সৈনিক নিয়ে খোরাসান আসেন এবং হারিসের বিরুদ্ধে যুদ্ধে অবতীর্ণ হন। আসাদের অভিযানগুলো ব্যয়বহুল ছিল। কিন্তু তার প্রথম সাফল্যের পর খোরাসানি আরবরা তার পক্ষে যোগ দেয়া শুরু করে। স্থানীয় আরব গোত্রীয় নেতাদের সাথে দীর্ঘ ব্যক্তিগত সম্পর্ক এবং বিভিন্ন গোত্রের মধ্যকার দ্বন্দ্ব্বের কারণে আসাদের সুবিধা হয়। আসাদ তার বাহিনীকে বিভক্ত করে কুফান ও সিরিয়ানদেরকে আবদুর রহমান ইবনে নাইয়ুমের অধীনে মার্ভ রুদে প্রেরণ করেন। এখানে হারিসের মূল বাহিনী অবস্থান করছিল। অন্যদিকে তিনি নিজে বসরা ও বাকি খোরাসানিদের নিয়ে আমুল ও জামের দুর্গের দিকে অগ্রসর হন। আমুলের বিদ্রোহীরা আত্মসমর্পণ করে এবং তাদের ক্ষমা করা হয়। বলখও শীঘ্রই একই পথ অণুসরণ করে। হারিস মার্ভ রুদ ত্যাগ করে আমু দরিয়া পার হয়ে পিছু হটেন এবং তুখারিস্তানের রাজাদের কাছে সহায়তা চান। তাদের সহায়তায় তিনি তিরমিজে আমু দরিয়ার প্রধান পারাপার স্থান অবরোধ করেন। এমতাবস্থায় আসাদের বাহিনী নদী পার না হয়ে বলখে অবস্থান নেয়। তবে তিরমিজের গেরিসন হারিসকে পরাজিত করতে সক্ষম হয়। এর আগে খুত্তালের রাজার সাথে এক বিবাদের কারণে হারিস কিছুটা দুর্বল হয়ে পড়েছিলেন। হারিস এরপর পূর্বদিকে বাদাখশানের পার্বত্য অঞ্চলে পিছু হটেন। এদিকে আসাদ তার এই সাফল্যের ধারাবাহিকতায় জামের গেরিসনকে ক্ষমা ও দ্বিগুণ বেতনের প্রতিশ্রুতির বিনিময়ে আত্মসমর্পণ করাতে সক্ষম হন। গিরিপথের যুদ্ধের পর হাতছাড়া হওয়া সমরকন্দ পুনরায় দখলের জন্য আসাদ অভিযান চালিয়েছিলেন, তবে তিনি ব্যর্থ হন।


title: আল-হারিস ইবনে সুরাইজ

text: পরের বছর ৭৩৬ খ্রিষ্টাব্দে আসাদের বাহিনী উচ্চ তুখারিস্তানের পার্বত্য অঞ্চলে হারিসের বাকি সমর্থকদের উৎখাত করে। তুখারিস্তানের দুর্গে হারিসের অনেক অণুসারী ও আত্মীয় আশ্রয় নিয়েছিল। জুদাই আল-কিরমানি এই দুর্গ অবরোধ করেন। তাদের আত্মসমর্পণের পর অধিকাংশকে মৃত্যুদন্ড দেয়া হয় এবং বাকিদেরকে দাস হিশেবে বিক্রি করে দেয়া হয়। হারিস পালিয়ে যেতে সক্ষম হন। ৭৩৭ খ্রিষ্টাব্দে আসাদ আমু দরিয়ার উত্তরে খুত্তালের বিরুদ্ধে অভিযান চালান। খুত্তালের রাজা এসময় হারিস ও তুরগেশ খাগানাত উভয়ের সাথে মিত্রতা স্থাপন করেছিল। আরব বাহিনীর আগমনের প্রেক্ষিতে খুত্তালের রাজা সাহায্যের আবেদন জানালে সুলুক খাগান আসাদের বাহিনীর উপর হামলা চালায়। এরপর তুরগেশ খাগানাত এগিয়ে আসে। দুই পক্ষের যুদ্ধে তুরগেশরা আরবদের পরাজিত করে। এরপর হারিস আত্মগোপন ছেড়ে বেরিয়ে আসেন এবং খাগানের সাথে যোগ দেন।


title: আল-হারিস ইবনে সুরাইজ

text: হারিস এসময় খাগানকে পরামর্শ দেন যাতে তারা আরব বাহিনীর শীতকালীন আবাসের দিকে যাত্রার সুবিধা গ্রহণ করে। তার উপদেশ অণুযায়ী ডিসেম্বরের প্রথম দিকে খাগান তুরগেশ সেনাবাহিনীকে বলখের পাশ দিয়ে গুজগানের দিকে নিয়ে যায়। এতে মাওয়ারাননহর ও উচ্চ তুখারিস্তানের প্রত্যেক স্থানীয় শাসক থেকে নেয়া প্রায় ৩০,০০০ সৈনিক ছিল। তাদের আশা ছিল যে নিম্ন তুখারিস্তানের হেফথালি রাজারা বিদ্রোহে যোগ দেবে। তবে এই পদক্ষেপ ব্যর্থ হয়। গুজগানের রাজা আসাদের পক্ষে যোগ দেন। আসাদের বাহিনী হারিস ও খাগানের বাহিনীকে ধরাশায়ী করে। খারিস্তানের নিকটে আসাদ তাদের মুখোমুখি হন। এসময় তার মাত্র ৪,০০০ সৈনিক ছিল। এখানে সংঘটিত খারিস্তানের যুদ্ধে আসাদ তুরগেশদের পরাজিত করেন। হারিস ও খাগান উভয় পক্ষ পালিয়ে আমু দরিয়ার উত্তরে চলে যেতে সক্ষম হন। খারিস্তানে আসাদের বিজয়ের ফলে মধ্য এশিয়ায় আরব শাসন টিকে থাকে। আমু দরিয়ার দক্ষিণে তুরগেশ বাহিনীকে জুদাই আল-কিরমানি ধ্বংস করে দেন। ফলে খোরাসানের হুমকির ইতি ঘটে এবং তুখারিস্তানের স্থানীয় শাসকদের আনুগত্য আদায় করা সম্ভব হয়। খাগানের পরাজয়ের ফলে তাদের অভ্যন্তরীণ প্রতিপক্ষরা উৎসাহিত হয়। এদের পেছনে চীনাদের গোপন ইন্ধন ছিল। ৭৩৮ খ্রিষ্টাব্দের শুরুর দিকে তারখান কুরসুল সুলককে হত্যা করে। এরপর তুরগেশ খাগানাত গৃহযুদ্ধে বিধ্স্ত হয়। সে বছর আসাদও মারা যান এবং নাসের ইবনে সাইয়ার তার উত্তরসুরি হন।


title: আল-হারিস ইবনে সুরাইজ

text: এর পরের দুই বছর হারিসের কর্মকাণ্ড সম্পর্কে জানা যায় না। তবে তিনি স্পষ্টত উত্তর মাওয়ারাননহরের আল-শাশে (তাশখন্দ) ছিলেন ও তুরগেশের সাথে ঘনিষ্ঠ সম্পর্ক ছিল এমন হতে পারে। ৭৪০ বা ৭৪১ খ্রিষ্টাব্দে খোরাসানে নিজ কর্তৃত্ব মজবুত এবং কর ব্যবস্থার সংস্কার করার পর নাসের ইবনে সাইয়ার মধ্য সির দরিয়া উপত্যকায় অভিযান চালান। এই অভিযান মাওয়ারাননহরে নাসেরের আরব নিয়ন্ত্রণ পুনপ্রতিষ্ঠার প্রচেষ্টার অংশ ছিল। তবে এইচ. এ. আর. গিব ও কিস্টারের মতানুযায়ী এর মূল উদ্দেশ্য ছিল তুরগেশ ও স্থানীয় রাজাদেরকে আরবদের বিরুদ্ধে একতাবদ্ধ করার সম্ভাবনার কারণে হারিসকে শাশ থেকে উৎখাত করা। এসময় তুরগেশ, শাস ও হারিসের অণুসারীদের নিয়ে গঠিত এক বাহিনী নাসেরকে সির দরিয়া অতিক্রম করতে বাধা প্রদান করে। আলোচনার পর নাসেরের বাহিনী ফিরে যেতে বাধ্য হয়। আলচনার অন্যতম শর্ত ছিল হারিস ও তার অণুসারীদের দূরবর্তী ফারাব শহরে অপসারণ করা।


title: আল-হারিস ইবনে সুরাইজ

text: নাসেরের অভিযান ও সংস্কারের ফলে খোরাসান ও মাওয়ারাননহরে মুসলিম শাসন সুসংহত হয়। তবে এই সাফল্য মজবুত ছিল না। স্থানীয় রাজারা তাদের শাসন হারিয়ে ফেলে এবং সাহায্যের জন্য চীনা রাজদরবারে দূত পাঠায়। অন্যদিকে এসময় মুদারি ও ইয়েমেনি গোত্রগুলোর মধ্যকার প্রতিদ্বন্দ্ব্বীতা আরবদেরকে বিভক্ত করে। ইয়েমেনিপন্থি খলিফা তৃতীয় ইয়াজিদ ক্ষমতালাভ করার পর খোরাসানি ইয়েমেনিরা জুদাই আল-কিরমানিকে গভর্নর হিসেবে সমর্থন দেয়। কিন্তু তেমনটা না হওয়ায় তারা বিদ্রোহ করে। আল-কিরমানির সাথে হারিসের শত্রুতার কারণে নাসের অণুভব করেন যে তার নিজ অবস্থানকে শক্তিশালী করা এবং আরেকটি বিদেশি আক্রমণ দূর করার জন্য হারিসকে নিজ দলে আনা প্রয়োজন। নাসের খলিফা ইয়াজিদের কাছ থেকে হারিস ও তার অণুসারীদের জন্য পূর্ণ ক্ষমার নিশ্চয়তা নিতে সক্ষম হন। তাদের বাজেয়াপ্ত সম্পত্তি ফিরিয়ে দেয়া হয় এবং খলিফা কুরআন ও সুন্নাহ অণুযায়ী শাসন করার প্রতিশ্রুতি দেন।


title: আল-হারিস ইবনে সুরাইজ

text: ৭৪৫ খ্রিষ্টাব্দের জুলাইয়ের প্রথমদিকে যখন হারিস মার্ভ পৌছান তখন অবশ্য পরিস্থিতি বদলে যায়। খলিফা তৃতীয় ইয়াজিদ মারা যান, সিরিয়ায় গৃহযুদ্ধ শুরু হয় এবং গভর্নরের পদে থাকা সত্ত্বেও নাসের ইবনে সাইয়ারের কর্তৃত্ব হ্রাস পায়। তিনি দ্বিতীয় মারওয়ানকে খলিফা মেনে নিলেও তার অধিকাংশ অণুসারী মারওয়ানকে খলিফা মানতে চায়নি। হারিস দ্রুত নিজেকে নাসেরের কাছ থেকে সরিয়ে নেন। তিনি একটি জেলার গভর্নরের পদের প্রস্তাব ফিরিয়ে দেন এবং তাকে দেয়া উপহারগুলো সমর্থকদের বণ্টন করে দেন। হারিস দ্বিতীয় মারওয়ানকে খলিফা হিসেবে অস্বীকার করেন। বনু তামিমের প্রায় ৩,০০০ ব্যক্তি তার সাথে যোগ দেয়। তার সচিব জাহম ইবনে সাফওয়ান আরো সমর্থন লাভের জন্য প্রচেষ্টা চালান। অল্প সময়ের মধ্যে তিনি আল-কিরমানির চেয়ে নাসেরের জন্য বড় হুমকি হয়ে উঠেন। এই সমস্যা নিরসনের জন্য শুরু হওয়া আলোচনা ব্যর্থ হওয়ার পর ৭৪৬ খ্রিষ্টাব্দের মার্চে নাসের হারিসের বাহিনীর উপর হামলা চালান এবং বিজয়ী হন। জাহম ইবনে সাফওয়ান পরাজিত হন। এসময় আল-কিরমানি হারিসের সাথে যোগ দেন। তারা নাসেরকে মার্ভ ছেড়ে নিশাপুরে যেতে বাধ্য করেন। হারিস ও আল-কিরমানি খোরাসানের রাজধানীতে প্রবেশ করেন তবে কিছুদিনের পর তাদের মধ্যে বিবাদ সৃষ্টি হয় এবং তারা একে অন্যের বিপক্ষে লড়াইয়ে নামেন। সংঘর্ষে হারিস মারা যান ফলে আল-করমানি একা শহরের নিয়ন্ত্রণ লাভ করেন। নাসের ও আল-কিরমানির মধ্যকার সংঘাত চলতে থাকে। তবে গৃহযুদ্ধ, খোরাসানে আবু মুসলিমের নেতৃত্বে আব্বাসীয়দের উমাইয়া বিরোধী বিদ্রোহ, এসব ঘটনার ফলে পরিস্থিতি বদলে যায়। নাসের ইবনে সাইয়ার আল-কিরমানির সাথে মিত্রতা স্থাপন করতে চেয়েছিলেন। তবে হারিসের এক ছেলে আল-কিরমানিকে প্রতিশোধ হিসেবে হত্যা করায় নাসের ব্যর্থ হন। আবু মুসলিম এই পরিস্থিতিকে নিজ প্রয়োজনে ব্যবহার করতে সক্ষম হন। ৭৪৮ খ্রিষ্টাব্দের প্রথমদিকে তার লোকেরা মার্ভে প্রবেশ করে। দুই বছর পর উমাইয়াদের পতন ও আব্বাসীয়দের উত্থানে এটি ছিল প্রথম পদক্ষেপ।


title: জগ

text: জগ() হলো আমাদের দেশের পানি রাখার পাত্র।এটি অনেকের সম্মানীয় বস্তুও।


title: জগ

text:
এর সরল গঠন হলো পেট মোটা এবং সরু একটি পাইপের মতো নল যা দ্বারা পানি নির্ধারিত পাত্রে ফেলা যায়।সাধারণত জগের হাতল থাকে যা দ্বারা জগটি ধরা যায়।জগ সাধারণ প্লাস্টিক,কাচ,সিরামিক ইত্যাদি থেকে তৈরী করা হয়।তবে বর্তমানে পিতল,এলুমিনিয়াম ইত্যাদি ধাতু দ্বারাও জগ তৈরী করা হয়।
জগ অনেক কাজে ব্যবহৃত হয়ঃ
উপরোক্ত কাজ গুলো ছাড়াও আরও অনেক কাজে জগ ব্যবহৃত হয়।


title: অনিল সরকার

text: অনিল সরকার (১ সেপ্টেম্বর ১৯৩৯ - ৯ ফেব্রুয়ারি ২০১৫) ছিলেন একজন ভারতীয় রাজনীতিবিদ, ১৯৭১ সালে বাংলাদেশের স্বাধীনতা যুদ্ধের অন্যতম সুহৃদ এবং ত্রিপুরার অন্যতম কবি ।


title: অনিল সরকার

text: ১৯৩৯ সালের ১ সেপ্টেম্বর কুমিল্লা জেলার লক্ষ্মীপুর গ্রামে তিনি জন্মগ্রহণ করেন। পড়াশুনা করেন কুমিল্লার বিখ্যাত ঈশ্বর পাঠশালায়। আগরতলার এম বি বি কলেজে স্নাতক ডিগ্রি অর্জনের পর কলকাতা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন।


title: অনিল সরকার

text: ১৯৭১ সালে মুক্তিযুদ্ধের সময় শরণার্থী ও মুক্তিযোদ্ধাদের জন্য ত্রাণ সংগ্রহ ও বাংলাদেশকে ভারতের স্বীকৃতি আদায়ের জন্য জনমত গঠনে তিনি ত্রিপুরায় ব্যাপক উদ্যোগ গ্রহণ করেন। আগরতলায় আশ্রয় নেওয়া বাংলাদেশের শিল্পী, লেখক ও কবিদের দিয়ে মুক্তিযুদ্ধের সমর্থনে সাংস্কৃতিক অনুষ্ঠান আয়োজনে উদ্যোগী ভূমিকা নেন । তিনি বাংলা ভাষায় অনেক কবিতার বই লিখেছেন, তাঁর কবিতার বই একাধিক ভাষায় অনূদিত হয়েছে লেখার জন্য রবীন্দ্র পুরস্কারও লাভ করেন । ত্রাণ শিবিরে শরণার্থী ও মুক্তিযোদ্ধাদের চিকিৎসায় পিপলস রিলিফ কমিটির উদ্যোগে তিনি ওষুধ সংগ্রহ অভিযানে নেতৃত্ব দেন। ত্রিপুরায় মাণিক সরকারের আমলে তিনি আটবার বিধায়ক ও মন্ত্রী ছিলেন।


title: অনিল সরকার

text: বার্ধক্যজনিত কারণে তিনি ডায়াবেটিস, হৃদরোগ ও ইউরিনারি সমস্যায় ভুগছিলেন। ২০১৫ সালের ৯ ফেব্রুয়ারি নয়াদিল্লির অল ইন্ডিয়া মেডিকেল সায়েন্সে (এইমস) শেষ নিঃশ্বাস ত্যাগ করেন এই বর্ষীয়ান নেতা; তার মৃত্যুতে তিন দিনের শোক ঘোষণা করেছিল ভারতের ত্রিপুরা রাজ্য সরকার।


title: আ শর্ট ফিল্ম আবাউট কিলিং

text: আ শর্ট ফিল্ম আবাউট কিলিং () ১৯৮৮ সালের পোলিশ চলচ্চিত্র। এটি পরিচালনা করেছেন ক্রিস্তফ কিয়েশ্‌লফ্‌স্কি। রাইজার্ড চুতোকভস্কির প্রযোজনায় চলচ্চিত্রটি রচনা করেন ক্রিস্তফ কিয়েশ্‌লফ্‌স্কি ও ক্রিস্তফ পাইসেভিজ। অভিনয়ে ছিলেন মিরোস্লাভ বাকা, ক্রিস্তফ গ্লোবিজ, য়ান তেসজার প্রমুখ। "ডেকালগ পাঁচ" শিরোনামের পোলিশ টেলিভিশন ধারাবাহিক "দ্য ডেকালগের" পঞ্চম পর্বের বিস্তৃত সংস্করণ হিসেবে নির্মাণ করা হয়েছে চলচ্চিত্রটি।


title: আ শর্ট ফিল্ম আবাউট কিলিং

text: চলচ্চিত্রটির সঙ্গীত পরিচালনা করেন বিগণিউ প্রেইসনার। চিত্রগ্রহণ করেন স্লাভমির ইদজিয়াক এবং সম্পাদনা করেন ইভা স্মাল। পোল্যান্ডের ওয়ারশ অঞ্চলে ধারণকৃত চলচ্চিত্রে একজন তরুণের খুনের দায়ে মৃত্যুদণ্ড কার্যকরের আইনের যৌক্তিকতার কিভাবে একটি মৃত্যুদণ্ড হত্যায় পরিণত হয় তা দেখানো হয়েছে। চলচ্চিত্রটি ১৯৮৮-এর কান চলচ্চিত্র উৎসবে জুরি পুরস্কার ও এফআইপিআরইএসসিআই পুরস্কার এবং ইউরোপিয় চলচ্চিত্র পুরস্কার অনুষ্ঠানে শ্রেষ্ঠ চলচ্চিত্রের পুরস্কার লাভ করে। পাশাপাশি পোলিশ চলচ্চিত্র উৎসব এবং রবার্ট চলচ্চিত্র উৎসবসহ আরও কয়েকটি অনুষ্ঠানে চলচ্চিত্রটি উল্লেখযোগ্য পুরস্কার জেতে।


title: আ শর্ট ফিল্ম আবাউট কিলিং

text: তিনজন ব্যাক্তির আবর্তে চলচ্চিত্রের কাহিনী বিস্তৃত হয়েছে। ভাল্ডমার রিকোভস্কি (য়ান তেসজার) ভার্শ অঞ্চলের একজন মাঝবয়সী ট্যাক্সি চালক যিনি নিজের স্বাধীন পেশা উপভোগ করতো। সে তার ইচ্ছে মতোন যাত্রীদের ক্যাবে উঠাতো। একজন স্থুল এবং অপ্রিয় লোক ভাল্ডমার মেয়েদের কামনালালসাপূর্ণ দৃষ্টিতে দেখতে পছন্দ করতো। আর খুশি হত কোন তরুণীকে তার ট্যাক্সিতে চড়াতে পারলে।


title: আ শর্ট ফিল্ম আবাউট কিলিং

text: জাসেক লাজার (মিরোস্লাভ বাকা) ২১ বছর বয়সী উদ্দেশ্যহীন যুবক যে সম্প্রতি গ্রাম থেকে ভার্শে আসে এবং শহরের সড়কে লক্ষহীনভাবে ঘুরে বেড়ায়। অন্যের দূর্ভোগের কারণ হতে পারলে সে আনন্দিত হতো: সে একঝাঁক কবুতরকে উড়িয়ে দেয় যখন একটি মহিলা সেগুলোকে খাবার দিচ্ছিলো, এরপর সেতুর উপর থেকে চলন্ত যানবাহনে একটি পাথর ফেলে দূর্ঘটনা ঘটায়; এবং গণশৌচাগারে একজন আগুন্তুককে হঠাৎ টেনে মেঝেতে ফেলে দেয়।


title: আ শর্ট ফিল্ম আবাউট কিলিং

text: পিয়োত বালিকি (ক্রিস্তফ গ্লোবিজ) একজন তরুণ-আদর্শবাদী উকিল যিনি সম্প্রতি উকালতি পাশ করেছে। পাশ করার পর সে তার স্ত্রীকে নিয়ে একটি ক্যাফেতে আসে যেখানে তারা তাদের ভবিষ্যৎ নিয়ে আলোচনা করে। একই ক্যাফেতে, আরেকটি টেবিলে বসে জাসেক তার হাতে ব্যাগ থেকে বের করা এক গোছা দড়ি পেঁচিয়ে নেয় যা পরবর্তীতে অস্ত্র হিসেবে কাজে লাগায়। এ সময় ক্যাফের বাইরে কাচের ওপাশে দুইটি মেয়েকে খেলতে দেখে সে দড়ি এবং লাঠি ব্যাগে রেখে দেয় এবং তাদের উদ্দেশ্য করে হাসে!


title: আ শর্ট ফিল্ম আবাউট কিলিং

text: একই সময়ে ভাল্ডমার ক্যাফের বাইরে যাত্রীর জন্য অপেক্ষা করতে থাকে এবং হঠাৎ হর্ন বাজিয়ে পথচারীদের ভয় পাইয়ে দেয়ার চেষ্টা করে। জাসেক ক্যাফে থেকে বেরিয়ে ভাল্ডমারের ট্যাক্সিতে উঠে এবং গ্রামের দিকে চালিয়ে নিয়ে যেতে বলে। গন্তব্যে পৌছানোর পর জাসেক তার হাতের দড়ি দিয়ে ভাল্ডমারকে হত্যার চেষ্টা করে কিন্তু পথচারী দেখে লুকিয়ে যায় এবং তাদের চলে যাওয়া পর্যন্ত অপেক্ষা করে। ততোক্ষণ পর্যন্ত ভাল্ডমার জীবিত থাকে এবং দড়ি থেকে নিজেকে মুক্ত করতে চেষ্টা করে ব্যর্থ হয়। ফিরে এসে জাসেক ভাল্ডমারের মাথায় লাঠি দিয়ে আঘাত করে। এরপর জাসেক ট্যাক্সিক্যাবটি নদীর তীরে চালিয়ে নেয় মৃতদেহ ফেলে দেয়ার উদ্দেশ্যে। কিন্তু ভাল্ডমার তখনো জীবিত থাকায় জাসেক তার মাথায় পাথর দিয়ে আঘাত করে হত্যা করে। এরপর জাসেক ট্যাস্কিক্যাবের বেতার চালু করলে একটি শিশুতোষ গান শোনা যায় যা তাকে বিপর্যস্ত করে তুললে সে তা খুলে বাইরে ফেলে দেয়। জ্যাসেক ট্যাক্সিক্যাবের সাইন পাল্টে একটি দোকানের সামনে আসে যেখানে সে একটি মেয়ের সাথে কথা বলে তাকে ক্যাবে উঠিয়ে নেয়। মেয়েটি গাড়িতে ঝুলতে থাকা একটি ক্লাউনের মাথা দেখে সন্দেহবশত জ্যাসেককে এ গাড়ি কোথায় পেয়েছে তা জিজ্ঞেস করে। জাসেক মেয়েটিকে একসাথে পাহাড়ের দিকে যেতে ইঙ্গিত করে এবং মেয়েটি জানায় যে তার স্বামী রয়েছে!


title: আ শর্ট ফিল্ম আবাউট কিলিং

text: কিছু পরে, জাসেক ধরা পরে এবং বন্দী হয়। ক্রিমিনাল ডিফেন্স উকিল পিয়োত উকালতি পাশের পর তার প্রথম মামলা হিসেবে জাসেকের জবানবন্দি নিতে আসে। জাসেকের দোষি সার্বস্ত হওয়ার জন্য যথেষ্ট উপযুক্ত প্রমাণ থাকায় পিয়োতের মামলাটি জেতার ক্ষীণ সম্ভাবনা ছিল। জাসেকের ফাঁসিতে ঝুলিয়ে মৃত্যুদণ্ড কার্যকরের আদেশ হয়। জাসেককে নির্দোষ প্রমাণ করতে পিয়োত অনেক চেষ্টা করেও উপযুক্ত প্রমাণের বিপক্ষে ব্যর্থ হয়।


title: আ শর্ট ফিল্ম আবাউট কিলিং

text: এরপরের দৃশ্যে মৃত্যুদণ্ড কার্যকরের প্রস্তুতি নিতে দেখা যায়। মৃত্যুদণ্ড কার্যকরের সময় পিয়োত সেখানে উপস্থিত থাকে এবং সে সময়ে বাবা হওয়ার জন্য তাকে আনুষ্ঠানিক শুভকামনা জানানো হয়।


title: আ শর্ট ফিল্ম আবাউট কিলিং

text: মৃত্যুদণ্ড কার্যকরের কিছুক্ষণ পূর্বে জাসেক পিয়োরের মাধ্যমে জানতে পারে তার ছোট বোন ট্রাক দুর্ঘটনায় মারা গেছে এবং চালকটি ছিলো তার এক মাতাল বন্ধু। সে আরও জানতে পারে, তারা একইসাথে মদ্যপান করেছিল। অণুতপ্ত জাসেক অণুরোধ জানায় যেনো তার পারিবারিক সমাধিস্থানে তার বোন এবং বারার পাশে তাকে সমাধিস্থ করা হয়। জাসেক এরপর শেষবারের মতো তার উকিলের নিকট অণুরোধ জানায়।


title: আ শর্ট ফিল্ম আবাউট কিলিং

text: জাসেককে কয়েকজন কারারক্ষীর সাহার্যে মৃত্যুদণ্ড কার্যকরের নির্দিষ্ট স্থানে নিয়ে যাওয়া হয়। ওয়ার্ডেন তাকে শেষ একটি সিগারেট এগিয়ে দেয়। সিগারেটে কয়েক টান দেবার পর সে পালাতে চেষ্টা করে এবং পরে তাকে জোর করে কোনভাবে ফাঁসিতে ঝোলানো হয়। এরপর পিয়োত একটি খালি মাঠে গাড়ি চালিয়ে যায় যেখানে তাকে কাঁদতে দেখা যায়।চলচ্চিত্রে সমাজতান্ত্রিক যুগের শেষার্ধে বিষণ্ন পোল্যান্ডের রূপ ফুটে ওঠে। এই চলচ্চিত্রে রঙিন ফিল্টারের মাত্রাতিরিক্ত ব্যবহার রয়েছে। রঙিন চলচ্চিত্র হওয়া সত্ত্বেও এখানে সেপিয়া টোন বা ব্লিচ বাইপাস ধরনের এফেক্টের ব্যবহার করা হয়েছে।


title: আ শর্ট ফিল্ম আবাউট কিলিং

text: একই বছর ক্রোৎকি ফিল্ম ও জাবিজানুই চলচ্চিত্রটি মুক্তি পায় যেখানে পোল্যান্ডে মৃত্যুদণ্ড স্থগিত রাখা হয়।


title: আ শর্ট ফিল্ম আবাউট কিলিং

text: পোল্যান্ডের মাজোভিকি প্রদেশের ভার্শ, সিডলেক অঞ্চলে চলচ্চিত্রটির চিত্রগ্রহণ করা হয়। ভার্শ অঞ্চলের স্রোডমিশি এলাকার ক্রাকোভস্কি প্রজ্ডমিশি এবং ওল্ড টাউন এলাকায়ও এর চিত্রগ্রহন করা হয়।


title: গৃহপালিত ভেড়ার ইতিহাস

text: ভেড়া বা মেষ কে গৃহপালিত করার ইতিহাস ১১০০০ থেকে ৯০০০ খ্রিস্টপূর্ব আগের যখন থেকে প্রাচীন মেসোপটেমিয়ায় বন্য মোফলন পোষ মানানো শুরু হয়।ভেড়া বা মেষ মানুষের দ্বারা প্রথম গৃহপালিত প্রাণী,যার প্রমাণ সে সময়ের ইরানী মূর্তি দেখে পাওয়া যায়।প্রথম দিকে ভেড়া মাংস, দুধ, এবং চামড়ার জন্য পালন করা হত।৬০০০ খ্রিস্টপূর্বের দিকে ইরানে পশমওয়ালা ভেড়া পালন শুরু হয় এবং পারস্য সংস্কৃতির লোকেরা ব্যবসা বাণিজ্যের জন্য ভেড়ার পশমের উপর নির্ভরশীল হতে থাকেন।ঐ সময়ে তারা ব্যবসা বাণিজ্যের মাধ্যমে আফ্রিকা এবং ইউরোপ থেকে ভেড়া আমদানি শুরু করেন।


title: গৃহপালিত ভেড়ার ইতিহাস

text: গৃহপালিত ভেড়া এবং তাদের বন্য পূর্বপুরুষ মধ্যে বংশ পরম্পরার কোন সঠিক হদিস নেই। তবে সবচেয়ে প্রচলিত অনুমান এই যে অভিস এরাইস মেষ এশিয়াটিক (O. orientalis) প্রজাতির মোফলন থেকে এসেছে।তবে এটা মনোনীত যে ইউরোপিয়ান মোফলন হচ্ছে গৃহপালিত ভেড়াদের মধ্যে প্রাচীনতম শাবক যা তাদের প্রাচীনতম প্রজাতি থেকে কম বন্য পরিবেশে বেড়ে উঠেছে,যা প্রাচীন সাহিত্যে ও ফুটে উঠেছে।স্কটল্যান্ড এর দুর্গদুগ্ধ মরিট এর মতো খুব কম প্রজাতি বন্য ইউরোপিয়ান মোফলনের সাথে সংকরায়নের মাধ্যমে প্রজনন করা হয়েছিল। একসময় মনে করা হত উরিয়াল(O. vignei) ইরানের আশপাশের মোফলনের সাথে সংরায়নের মাধ্যমে গৃহপালিত ভেড়ার একটি আদিম পূর্বপুরুষ। যাইহোক, উরিয়াল আরগালি ( O. ammon),এবং তুষার মেষ(O. nivicola) এর অন্যান্য অভিস প্রজাতির তুলনায় ক্রোমোজোমের সংখ্যা সতন্ত্র, যা তাদের অকল্পনীয় সম্পর্ক প্রদর্শন করে,এবং সনাক্তকারী গবেষণা প্রমাণ করে উরিয়াল প্রজাতির পূর্বপুরুষ এর কোনো অস্তিত্ব নেই। অনেক গবেষণা ইউরোপীয় ও এশীয় প্রজাতির তুলনা আরও জোরদার করেছে এবং দুই প্রজাতির মধ্যে উল্লেখযোগ্য জেনেটিক পার্থক্য প্রদর্শন করেছে।এসবের মধ্যে দুটি ব্যাখ্যা কে সর্বসম্মতভাবে গ্রহণ করা হয়েছে।প্রথম ব্যাখ্যায় বলা হয়েছে যে একটি অজানা প্রজাতির বা উপপ্রজাতির বন্য ভেড়া থেকে গৃহপালিত ভেড়া উদ্ভূত হয়েছে। দ্বিতীয় ব্যাখ্যায় বলা হয় এই প্রজাতি বন্য মোফলনের বিভিন্ন প্রজাতির সংকর প্রকরণ যা অন্যান্য প্রাণীদের মতো পরিচিতি লাভ করে।


title: গৃহপালিত ভেড়ার ইতিহাস

text: প্রাচীন ভেড়া এবং আধুনিক প্রজাতির মধ্যে উল সংগ্রহ করার কৌশলকে প্রধান পার্থক্য হিসেবে গণ্য করা যেতে পারে। আদিম ভেড়াদের রোইং নামক প্রক্রিয়ায় হাত দ্বারা তাদের দেহ থেকে উল সংগ্রহ করা হত যার ফলে অনেক উল থেকে যেত। রোইং মোটা তন্তু পিছনে ফেলে রাখতে সাহায্য করে যাকে কেম্প ও বলা চলে এবং যা এখনও নরম মেষলোমের চেয়ে দীর্ঘতর।এছাড়াও মেষলোম মাঠ থেকে সংগ্রহ করা হতে পারে যা স্বাভাবিকভাবেই দেহ থেকে কষে পড়ে। রোইং এর এই বৈশিষ্ট্যের জন্য "সয়ায়" এবং অনেক "শিটল্যান্ড" প্রজাতি আজও টিকে আছে। প্রকৃতপক্ষে,সয়ায় প্রজাতির অন্যান্য উত্তর ইউরোপীয় প্রজাতির ভেড়াদের মতো ছোট লেজ, স্বাভাবিক রোইং মেষলোম, সঙ্কুচিত আকার, এবং উভয় লিঙ্গের ভেড়াদের শিং রয়েছে, যেগুলো নিবিড়ভাবে প্রাচীন ভেড়া এর সাথে সম্পর্কিত। মূলত, বয়ন এবং উল কাটন ইন্ডাস্ট্রিয়াল শিল্পের তুলনায় বরং একটি হস্তশিল্প যার একসময় বাড়ীতে,বাড়ীতে প্রচলন ছিল। বাবিলন, সুমেরীয়, এবং পারস্যরা সবাই ভেড়ার উপর নির্ভরশীল ছিল ; যদিও পোশাক শিল্পে লিলেন ছিল প্রথম বুনন কাপড়, যখন উল ছিল একটি উচ্চমূল্য পণ্য। মেষলোমের জন্য মেষপালের উন্নয়ন বৃদ্ধি ছিল আদিম শিল্পের প্রথম ধাপ,এবং ক্রমেই এটি পণ্যবিনিময় অর্থনীতির আদান-প্রদানের মাধ্যম হয়ে দাঁড়ায়।অসংখ্য বাইবেলের পরিসংখ্যান পশুপাল রাখা সম্পর্কে বলে থাকে, এবং ইস্রায়েলের রাজারা তাদের প্রজাদের মালিকানাধীন ভেড়ার সংখ্যা অনুযায়ী কর নির্ধারণ করত।


title: গৃহপালিত ভেড়ার ইতিহাস

text: মেষ বা ভেড়া মানবজাতির দ্বারা প্রথম পোষ্য প্রাণী ( যদিও কুকুর পোষ মানানো হয় ২০,০০০ বছর আগে হতে।) ; পোষ পালনের সময় মেসোপটেমিয়ায় নয় থেকে এগারো হাজার বছর আগে বলে অনুমান করা হয়। তাদের বন্য আত্মীয়দের বিভিন্ন বৈশিষ্ট্য বিদ্যমান ছিল,যেমন-তুলনামূলক আগ্রাসনের অভাব, সামলানো আকার,তাড়াতাড়ি যৌন পরিপক্কতা, একটি সামাজিক প্রকৃতি, এবং উচ্চ প্রজনন হার,যা পোষ মানানোর জন্য তাদের বিশেষভাবে উপযুক্ত করে তুলেছিল। অভিস অ্যারাইজ প্রজাতির মেষ আজ একটি সম্পূর্ণরূপে পোষা প্রাণী তে রূপান্তরিত যা তার স্বাস্থ্য এবং বেঁচে থাকার জন্য মানুষের উপর বহুলাংশে নির্ভরশীল। বন্য ভেড়ার অস্তিত্ব আছে,(সাধারণত দ্বীপপুঞ্জ)যেখানে বড় শিকারী বর্জিত এলাকা আছে এবং যা বন্য ঘোড়া, ছাগল, শূকর, বা কুকুর এর আকারে নয়,যদিও বহু বন্য জনগোষ্ঠী দীর্ঘ সময় ধরে বিচ্ছিন্ন পরিবেশে স্বতন্ত্র প্রজাতির মতো বাস করছে।


title: গৃহপালিত ভেড়ার ইতিহাস

text: গৌণ পণ্য হিসেবে,এবং নতুন প্রজাতির উন্নয়নের লক্ষ্যে এশিয়ার দক্ষিণ পশ্চিমাঞ্চলে বা ইউরোপের পশ্চিমাঞ্চলে ভেড়া পালন শুরু হয়েছিল। প্রাথমিকভাবে, ভেড়া শুধুমাত্র মাংস, দুধ ও চামড়ার জন্য রাখা হত।ইরানে পাওয়া মূর্তিসংক্রান্ত প্রত্নতাত্ত্বিক নির্দশন বলে লোমশভেড়া নির্বাচন খ্রিষ্টপূর্ব ৬০০০ অব্দে শুরু হতে পারে, এবং প্রথম উলের বোনা জামাকাপড় দুই থেকে তিন হাজার বছর পরে প্রচলন হয়েছে। এর আগে,ভেড়া মাংসের জন্য জবাই করা হত,তখনকার সময় চামড়া পাকিয়ে/কষিয়ে পরিধানের এক ধরনের নিমা তৈরি করা হত। গবেষকরা মনে করেন এধরনের পোশাকের উন্নয়ন উর্বর অঞ্চলের চেয়ে দূরবর্তী প্রচণ্ড শীতলঅঞ্চলে মানুষের বসবাসে উৎসাহিত করে যেখানে গড় তাপমাত্রা ৭০ ডিগ্রি ফারেনহাইট (২১°C)। ক্যাটালহইউক(Çatalhöyük) এ প্রাপ্ত ভেড়ার কর্ষণদন্ত(molars) এবং হাড়গোড় এই ধারণা দেয় যে ঐসময়ে ভেড়া ঐসব এলাকায় গৃহপালিত হতে শুরু করে। আধুনিক প্রজাতির সবপ্রধান বৈশিষ্ট্যের সঙ্গে ব্রোঞ্জ যুগের ভেড়াদের সারা পশ্চিম এশিয়া জুড়ে ব্যাপক মিল ছিল।


title: গৃহপালিত ভেড়ার ইতিহাস

text: খৃস্টপূর্ব ৬০০০ অব্দে, প্রাচীন শহর জেইতুন এর অধিবাসীরা ভেড়া ও ছাগল তাদের প্রাথমিক গৃহপালিত পশু হিসেবে পালন করত। এছাড়াও বিভিন্ন প্রত্মতাত্বিক অঞ্চলে যাযাবর মেষপালকের চরিত্র/ধরণ সংক্রান্ত অনেক নির্দশন শনাক্তকরা হয়েছে,যার মধ্যে- ভেড়া ও ছাগলের হাড়ের প্রাদুর্ভাব দ্বারা চিহ্নিত হয়েছে ,শস্য বা শস্য-প্রক্রিয়াকরণ সরঞ্জামাদির অভাব, খুব সীমিত স্থাপত্য প্রদর্শনকারী চারিত্রিকবৈশিষ্ট্যের সমষ্টি, একটি কৃষি অঞ্চলের বাইরের এলাকা, এবং আধুনিক যাযাবর মেষপালকের জীবনসংক্রান্ত জনগণের সাথে মানবজাতিসমূহের বিজ্ঞানসন্মত বিবরণের সাদৃশ্য বর্ণনা করা হয়েছে।


title: গৃহপালিত ভেড়ার ইতিহাস

text: ঐসব দেশে অনেক মেষ থাকলে ও ভবঘুরে এবং আধা-ভবঘুরে প্রজাতি একদম নগণ্য যেমন- সৌদি আরবে (সম্ভবত ৩%এর কম ), ইরান (৪%), এবং আফগানিস্তান (সর্বোচ্চ ১০%)।


title: গৃহপালিত ভেড়ার ইতিহাস

text: ভারতে মেরিনো এবং অন্যান্য উচ্চ মানের উল ভেড়ার সঙ্গে সংকরায়নের মাধ্যমে দেশী ভেড়ার শাবকের গুণমান উন্নত করার প্রচেষ্টায় চলছে । উন্নত মানের উল ও মাংস উৎপন্ন করার লক্ষ্যে দেশী ভেড়ার উত্পাদনে এই প্রচেষ্টা চালানো হচ্ছে।


title: গৃহপালিত ভেড়ার ইতিহাস

text: চীনে সংখ্যাগরিষ্ঠ লোকের ভেড়া-পালনের জন্য প্রয়োজনীয় বৃহৎ খোলা চারণভূমি না থাকায় ভেড়া চীনের কৃষি অর্থনীতির একটি গুরুত্বপূর্ণ অংশ নয়। চীনের উত্তর-পশ্চিম প্রদেশের মধ্যে ভেড়ার খামার বেশি দেখা যায় যেখানে খোলা চারণভূমি রয়েছে। ‘’’ঝান’’’ নামে চীনের একটি দেশি প্রজাতির ভেড়া আছে। সরকারের প্রচার সত্ত্বেও ১৯৮৫ সাল থেকে প্রজাতিটির বংশবৃদ্ধি কমে গেছে।


title: গৃহপালিত ভেড়ার ইতিহাস

text: জাপানি সরকার ১৮০০ সালে সর্বত্র ভেড়া বাড়াতে কৃষকদের উৎসাহিত করে। মেষ প্রতিপালনের প্রকল্প হিসেবে ইয়র্কশায়ার,বার্কশায়ার, স্প্যানিশ মেরিনো, অসংখ্য চীনা এবং মঙ্গোলিয়ান প্রজাতির ভেড়া খামারে পালনের জন্য সরকার প্রচার করে উত্সাহ দান করে। কৃষকদের জ্ঞানের অভাব ছিল যে কিভাবে সফলভাবে ভেড়া রাখা যায় এবং আমদানি করা ভেড়া সম্পর্কে তথ্য প্রদানে সরকারের ব্যর্থতা, প্রকল্পটিকে ব্যর্থ করে দেয়,১৮৮৮ সালে এটি বন্ধ হয়ে যায়।


title: গৃহপালিত ভেড়ার ইতিহাস

text: ভেড়া পালন সহস্রাব্দ ধরে মঙ্গোলিয়ানদের প্রধান অর্থনৈতিক কর্মকান্ড ও জীবনধারায় রূপ নিয়েছে। মঙ্গোলিয়ান ভেড়া পালনের ঐতিহ্য ও আধুনিক বিজ্ঞান ভালোভাবে বিকশিত হয়েছে। মঙ্গোলিয়ান নির্বাচন এবং পশু বিজ্ঞান দেশের শ্রেণী বিভাগ করেছে- (১) উল ফাইবার এর দৈর্ঘ্য, সূক্ষ্মতা এবং স্নিগ্ধতা, (২)বিভিন্ন উচ্চতায় বাঁচার সামর্থ্য, (গ) প্রকৃত চেহারা, পুচ্ছ আকৃতি, আকার, এবং অন্যান্য বৈশিষ্ট্য। সবচেয়ে সাধারণ প্রজাতির ভেড়াদের মধ্যে- মোঙ্গল কালহা, গভঃ-আলতাই, বাইদ্রাগ, বায়াদ, উঝেঞ্চিন, সাম্বার এবং অন্যান্য প্রজাতির সংখ্যা, মোটা-লেজ শাবক প্রজাতি।


title: গৃহপালিত ভেড়ার ইতিহাস

text: দেশের সমগ্র ভেড়া পালের দেশীয় প্রাণীর একটি আদমশুমারি প্রতি বছর প্রকাশ করা হয়। ২০১৪ সালের শেষের দিকের আদমশুমারি আনুযায়ী দেশে ভেড়ার সংখ্যা ২৩ মিলিয়নের অধিক যা সমগ্র দেশে মজুত প্রাণিদের ৪৪.৬ শতাংশ ।


title: গৃহপালিত ভেড়ার ইতিহাস

text: বার্ষিক চান্দ্র বছরের আগে মর্যাদাপূর্ণ সরকারি পুরস্কার "বেস্ট হারডার’’ (মঙ্গোলিয়ান "Улсын сайн малчин цол" ) মনোনয়ন ও নির্বাচন করা হয়।


title: মোজা

text: মোজা () হল এক ধরণের পায়ে পরিহিত কাপড়।এটি জুতার ভেতরে বা খালি পায়ে পরা হয়।


title: মোজা

text: এটি মূলত কাপড়ের তৈরী।মোজার উপরিভাগ এবং ভেতরের ভাগ দেখতে হুবহু বুট জুতার মতো।কিন্তু জুতা আর মোজার মধ্যে পার্থক্য হল মোজা কাপড়ের তৈরী কিন্তু জুতা কাপড়ের তৈরী নয়।


title: মোজা

text: এটি সাধারণত কোথাও বেড়াতে যেতে বা কোনো বিশেষ জায়গায় যেতে পরিধান করা হয়।এটি পায়ের সৌন্দর্য বৃদ্ধি করে আবার পা কে শীত থেকে বাঁচায়।অনেকে এটি পরে ফুটবল বা দৌড়াতে হয় এমন খেলা খেলে থাকেন।এটি পা কে বিভিন্ন ধূলাবালি থেকে রক্ষা করে এবং পা কে সুন্দর রাখে।অনেকে পায়ে ব্যান্ডেজ ধরে রাখতে মোজা ব্যবহার করেন। ইসলাম ধর্মে মোজার উপর মাসেহ করা জায়েজ। কেননা মোজাও এক প্রকারের ঔষধ।


title: দেওনাই-চাড়ালকাটা-যমুনেশ্বরী নদী

text: দেওনাই নদী বা চাড়ালকাটা নদী বা যমুনেশ্বরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের নীলফামারী ও রংপুর জেলার মধ্য দিয়ে প্রবাহিত হয়। নদীটির দৈর্ঘ্য ১১৬ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেওনাই-চাড়ালকাটা-যমুনেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৭। যমুনেশ্বরী নদী অববাহিকার আয়তন ৭০০ বর্গকিলোমিটার। প্রাচীন বরেন্দ্রভূমির এই অঞ্চল ফসল ও ফলমূল উৎপাদনে বহুকাল বিখ্যাত। এই নদীতে কোনো সেচ প্রকল্প নেই। যমুনেশ্বরী নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়।


title: দেওনাই-চাড়ালকাটা-যমুনেশ্বরী নদী

text: দেওনাই-চাড়ালকাটা-যমুনেশ্বরী নদীটি নীলফামারী জেলার ডোমার উপজেলার কেটকিবাড়ি ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা ডোমার, জলঢাকা, কিশোরগঞ্জ, বদরগঞ্জ, মিঠাপুকুর ও তারাগঞ্জ অতিক্রম করে দিনাজপুর জেলার নবাবগঞ্জ উপজেলার মিলানপুর ইউনিয়ন পর্যন্ত প্রবাহিত হয়ে করতোয়া (নীলফামারী) নদীতে নিপতিত হয়েছে।


title: দেওনাই-চাড়ালকাটা-যমুনেশ্বরী নদী

text: অতীতে যমুনেশ্বরী নদী ভারতের পশ্চিমবঙ্গ রাজ্যের জলপাইগুড়ি জেলা হতে উৎপত্তি হয়ে নীলফামারী জেলার মধ্য দিয়ে বাংলাদেশে প্রবেশ করতো। তারপর রংপুর এবং দিনাজপুর জেলা এর গতিপথে পড়েছে।


title: সংযুক্ত রাশিয়া

text: সংযুক্ত রাশিয়া (; "Yedinaya Rossiya") রাশিয়ার বর্তমান ক্ষমতাসীন রাজনৈতিক দল। রাশিয়া প্রজাতন্ত্রের অন্যতম বৃহত্তম দল এটি। রাশিয়া সরকারের আইনসভা স্টেট দুমা’র ৪৫০ আসনের মধ্যে ২৩৮টি আসন এ দলের দখলে রয়েছে যা শতাংশের আকারে দাড়ায় ৫২.৮৯।


title: সংযুক্ত রাশিয়া

text: ইউনিটি ও ফাদারল্যান্ড - অল রাশিয়া পার্টি একীভূত হয়ে ডিসেম্বর, ২০০১ সালে বর্তমান নামে পরিচিতি পাচ্ছে। বর্তমান রাষ্ট্রপতিশাসিত প্রশাসনের নীতি নির্ধারণে দলটি সমর্থন দিচ্ছে। বর্তমান রাষ্ট্রপতি ও সাবেক প্রধানমন্ত্রী ভ্লাদিমির পুতিনের সাথে দলের ঘনিষ্ঠ সম্পর্ক রয়েছে। দলের সাবেক প্রধান হিসেবে পুতিন এর সফলতা লাভের প্রধান ব্যক্তি। এছাড়াও, দেশের অর্থনীতির উন্নয়নেও দলটি ভূমিকা রাখছে। ২০০৭ সালে দলটির জনপ্রিয়তা ছিল ৬৪.৪০%। ২০১১ সালের দুমা নির্বাচনে এর জনপ্রিয়তা কিছুটা হ্রাস পেয়ে ৪৯.৩২% দাড়িয়েছে। তাস্বত্ত্বেও কমিউনিস্ট পার্টির (১৯.১৯%) তুলনায় এটি অনেকাংশেই এগিয়ে রয়েছে। রাশিয়ার বর্তমান প্রধানমন্ত্রী ও সাবেক রাষ্ট্রপতি দিমিত্রি মেদভেদেভ ২৬ মে, ২০১২ তারিখ থেকে দলীয় প্রধান হিসেবে দায়িত্ব পালন করছেন।


title: সংযুক্ত রাশিয়া

text: দলটির নীতিগত কোন পরিষ্কার আদর্শ নেই। কিন্তু প্রশাসনের সাথে সম্পৃক্ত ও সমর্থনদানকারী রাজনীতিবিদ ও কর্মকর্তাদের চিন্তাধারাকে দলটি স্বাগতঃ জানায়। আদর্শবিহীন ভোটারদের কাছেই এর গ্রহণযোগ্যতা বেশী। তা স্বত্ত্বেও সংযুক্ত রাশিয়াকে ‘সকল দলকে ধরা’ বা ‘শক্তিধর দলরূপে’ প্রায়শঃই মূল্যায়ন করা হয়ে থাকে। ২০০৯ সালে দলটি তাদের প্রাতিষ্ঠানিক আদর্শ হিসেবে রুশ রক্ষণশীলতার কথা জানায়।


title: সংযুক্ত রাশিয়া

text: ইউরি লুঝকভের নেতৃত্বাধীন ফাদারল্যান্ড - অল রাশিয়া (ওভিআর) দলের অগ্রযাত্রাকে রুখে দিতে ১৯৯৯ সালের দুমা নির্বাচনের তিন পূর্বে ইউনিটি ব্লক গঠন করা হয়। এ দল গঠনে ক্রেমলিনের অভ্যন্তর থেকে বিরাটভাবে সমর্থন ব্যক্ত করা হয়। ঐ সময় রাষ্ট্রপতি বরিস ইয়েলৎসিন বেশ অ-জনপ্রিয় ছিলেন। প্রধানমন্ত্রী ভ্লাদিমির পুতিনের জনপ্রিয়তাও ধীরে ধীরে কমছিল। সার্গেই শোইগুকে দলীয় প্রধান হিসেবে মনোনয়ন দেয়া হয়।


title: সংযুক্ত রাশিয়া

text: মস্কোসহ অন্যান্য শহরে চেচেনিয়া প্রজাতন্ত্রের দাবীতে সন্ত্রাসীদের বোমাবর্ষণের প্রেক্ষিতে সেনা প্রেরণ করলে ১৯৯৯ সালের শরতে প্রধানমন্ত্রী পুতিনের জনপ্রিয়তা দু্ই সংখ্যায় পৌঁছে। যুদ্ধের ফলাফলে পুতিনের জনপ্রিয়তা দ্রুত বৃদ্ধি পায়। রাষ্ট্রনিয়ন্ত্রিত আরটিআরের তুলনায় বরিস বেরেজোভস্কির নিয়ন্ত্রিত চ্যানেল ওয়ানে ইতিবাচক দৃষ্টিভঙ্গীতে দেখানো হয়।


title: সংযুক্ত রাশিয়া

text: ১৯৯৯ সালের নির্বাচনে দলটি ব্যাপক সাফল্য লাভ করে। ওভিআরের ১৩.৩% তুলনায় দলটি মোট ভোটের ২৩.৩% পায়। তন্মধ্যে কমিউনিস্ট পার্টি ২৪.৩% ভোট পেয়েছিল। ইউনিটি’র বিজয়ে প্রধানমন্ত্রী তাঁর সক্ষমতা দেখান। এ ফলাফলে ২০০০ সালের রাষ্ট্রপতি নির্বাচনে প্রধান প্রতিদ্বন্দ্ব্বী প্রার্থী লুঝকভ ও ইয়েভগেনি প্রিমাকভকে পরাজিত করেন। এছাড়াও, ৩১ ডিসেম্বর, ১৯৯৯ তারিখে বরিস ইয়েলৎসিনের রাষ্ট্রপতি হিসেবে পদত্যাগও পুতিনের রাজনৈতিক জীবনকে নিষ্কন্টক করে দেয়।


title: সংযুক্ত রাশিয়া

text: ১৯৯৯ সালের দুমা নির্বাচনের পর দলটিকে স্থায়ীভাবে গঠনের উদ্যোগ নেয়া হয়। দুমায় নির্বাচিত অনেক স্বতন্ত্র সদস্যকে দলের সভায় যোগদানের আমন্ত্রণ জানানো হয়। এছাড়াও ওভিআর-এর দলীয় প্রধান ইউরি লুঝকভ স্বয়ং সভায় যোগ দেন। এপ্রিল, ২০০১ সালে ওভিআর ও ইউনিটি দল যৌথভাবে তাদের দলকে একীভূত করার ঘোষণা দেন। জুলাই, ২০০১ সালে একীভূত দলটিকে ইউনিয়ন অব ইউনিটি এন্ড ফাদারল্যান্ড নামে কংগ্রেসে পরিচিতি ঘটানো হয়। ডিসেম্বর, ২০০১ সালে এটি অল-রাশিয়ান পার্টি অব ইউনিটি এন্ড ফাদারল্যান্ড বা সংক্ষেপে সংযুক্ত রাশিয়া নামে পরিচিত করা হয়। মার্চ, ২০০৩ সালে দলের দ্বিতীয় কংগ্রেসে সার্গেই শোইগু পদত্যাগ করেন ও দলের নতুন নেতা হিসেবে বরিস গ্রাইজলভকে নির্বাচিত করা হয়।


title: সংযুক্ত রাশিয়া

text: ২০০৮ সালের রাষ্ট্রপতি নির্বাচনে সংযুক্ত রাশিয়ার পক্ষে পুতিনের পরিবর্তে দিমিত্রি মেদভেদেভকে মনোনয়ন দেয়া হয়। পুতিনের আশীর্বাদপুষ্ট হয়ে ৭১% ভোটে সুষ্পষ্ট বিজয় পান মেদভেদেভ। রাষ্ট্রপতি হিসেবে পুতিনকে তাঁর প্রধানমন্ত্রী হিসেবে মনোনয়ন দেয়া হয়। এপ্রিল, ২০০৮ সালে দলের প্রধান হিসেবে পুতিন মনোনয়নপত্র গ্রহণ করেন। কিন্তু ঘোষণা দেন যে, তার মানে এই নয় যে তিনি দলের সদস্য। মেদভেদেভও দলের সদস্য হতে অস্বীকৃতি জানান। ২০০৮ সালের নির্বাচনে আগ্রারিয়ান পার্টির পক্ষ থেকে মেদভেদেভের প্রার্থীতাকে সমর্থন জানানো হয়। পরবর্তীতে দলটি সংযুক্ত রাশিয়ার সাথে একীভূত হয়।


title: সংযুক্ত রাশিয়া

text: ২৪ সেপ্টেম্বর, ২০১১ তারিখে কংগ্রেসের দ্বাদশ সম্মেলন অণুষ্ঠিত হয়। ঐ সম্মেলনে মেদভেদেভ বলেন যে, ভ্লাদিমির পুতিন২০১২ সালের রাষ্ট্রপতি নির্বাচনে অংশ নিচ্ছেন। তাঁর এ ঘোষণাকে প্রতিনিধিগণ দাঁড়িয়ে স্বাগতঃ জানায়। প্রায় ১২,০০০ প্রতিনিধি, অতিথি ও সাংবাদিক ঐ সভায় অংশ নিয়েছিলেন। ২৬ মে, ২০১২ তারিখে অণুষ্ঠিত ত্রয়োদশ কংগ্রেসে মেদভেদেভকে সংযুক্ত রাশিয়ার সভাপতি হিসেবে নির্বাচিত করা হয়।


title: সংযুক্ত রাশিয়া

text: দলটি স্টেট দুমায় বর্তমানে ২৩৮টি আসন দখলে রেখেছে। ২৯ কমিটির ১৫টিতেই সভাপতিত্ব করছে তারা। দুমার স্টিয়ারিং কমিটি দুমা কাউন্সিলের ১৬ আসনের ১০টিই তাদের দখলে। দুমার স্পীকার হিসেবে সংযুক্ত রাশিয়ার সার্গেই নারিস্কিন রয়েছেন।


title: সংযুক্ত রাশিয়া

text: ১৩ জানুয়ারি, ২০০৩ তারিখে সংযুক্ত রাশিয়ার সদস্য সংখ্যা ছিল ২৫৭,০০০জন। দলটির তুলনায় লিবারেল ডেমোক্র্যাটিক পার্টি অব রাশিয়া (৬০০,০০০) ও কমিউনিস্টদের (৫০০,০০০) তুলনায় পিছিয়ে রয়েছে। এপ্রিল, ২০০০৮ সালে সংযুক্ত রাশিয়া দাবী করে যে, তাদের সদস্য সংখ্যা ১.৯৮ মিলিয়ন। মার্চ, ২০০৮ সালের রাষ্ট্রপতি নির্বাচনের পর টিমোথি জে. কল্টন, হেনরি ই. হেল এবং মাইকেল ম্যাকফলের জরীপে জানা যায়, রুশ জনগোষ্ঠীর ৩০% দলের প্রতি অণুগত।


title: সংযুক্ত রাশিয়া

text: নভেম্বর, ২০১১ সালে জনমত সমীক্ষায় দেখা যায় যে, এক-তৃতীয়াংশ রুশ মনে করে যে, সংযুক্ত রাশিয়া অসৎ ও চোরের দল। ২০১১ সালের আইনসভার নির্বাচনের পর কিছু নেতার বিরুদ্ধে প্রতারণার অভিযোগ আনা হয় ও দল পুণর্গঠনের উদ্যোগ নেয়া হয়।


title: বাংলাদেশ সেনাবাহিনীর সরঞ্জাম তালিকা

text: বাংলাদেশ সেনাবাহিনীর সরঞ্জাম তালিকা বর্তমানে বাংলাদেশ সেনাবাহিনীর ব্যবহৃত সরঞ্জামের একটি তালিকা। ছোট অস্ত্র, যানবাহন, কামান ও উড়োজাহাজ এর অন্তর্ভুক্ত।


title: দেবব্রত মুখার্জী

text: দেবব্রত মুখার্জী একজন ভারতীয় বাঙ্গালি পর্বতারোহী। তিনি এভারেস্ট পর্বতশৃঙ্গ নর্থ কল দিয়ে আরোহণকারী প্রথম অসামরিক ভারতীয় বাঙ্গালি।দেবব্রত মুখার্জী ২০১৪ সালের মে মাসের ২৫ তারিখে বিপ্লব বৈদ্য সহ নর্থ কল এবং এনই রিজ ধরে আরোহন করেন এবং সকাল ৮:৪৮ নাগাদ মাউন্ট এভারেস্টের চূড়ায় পা রাখেন। তিনি এই অভিযানের দলনেতা ছিলেন।


title: ইউরোজোন

text:
ইউরোজোন ()(অফিসিয়ালভাবে ইউরো অঞ্চল বলা হয়) হল ২৮টি ইউরোপীয় ইউনিয়নের (ইইউ) সদস্য রাষ্ট্রের মধ্যে ১৯টি সদস্য রাষ্ট্রের একটি মুদ্রা ইউনিয়ন যা তাদের প্রচলিত মুদ্রা এবং একমাত্র বৈধ টেন্ডার হিসাবে ইউরো (€) গ্রহণ করেছে।
ইউরোপীয় ইউনিয়নের অন্য নয়টি সদস্য রাষ্ট্রসমূহ তাদের নিজস্ব জাতীয় মুদ্রায় ব্যবহার করছে।


title: ইউরোজোন

text: ইউরোজোনের অস্ট্রিয়া, বেলজিয়াম, সাইপ্রাস, এস্তোনিয়া, ফিনল্যান্ড, ফ্রান্স, জার্মানি, গ্রিস, আয়ারল্যান্ড, ইতালি, লাতভিয়া, লিথুয়ানিয়া, লুক্সেমবুর্গ, মাল্টা, নেদারল্যান্ড, পর্তুগাল, স্লোভাকিয়া, স্লোভেনিয়া এবং স্পেন নিয়ে গঠিত। অন্য ইইউ রাষ্ট্রসমূহ (ডেনমার্ক ও যুক্তরাজ্য ছাড়া) কোন বিষয় আলোচনা করতে তারা যোগদান করতে বাধ্য। কোন রাষ্ট্রকে বাদ দেওয়া বা বহিষ্কৃত করার কোন বিধান নেই। অ্যান্ডোরা, মোনাকো, সান মারিনো, এবং ভ্যাটিকান সিটি তাদের সরকারি মুদ্রা হিসেবে ইউরো ব্যবহার এবং তাদের নিজস্ব কয়েন ইস্যু করতে ইউরোপীয় ইউনিয়নের সাথে আনুষ্ঠানিক চুক্তি রয়েছে। কসোভো ও মন্টিনিগ্রো একতরফাভাবে ইউরো গ্রহণ করেছে, কিন্তু এই দেশসমূহ সরকারিভাবে ইউরোজোনের অংশ না এবং ইউরোপীয় কেন্দ্রীয় ব্যাংক (ইসিবি) অথবা ইউরোগ্রুপে প্রতিনিধিত্ব করে না।


title: ইউরোজোন

text: ইসিবি, একজন সভাপতি এবং জাতীয় কেন্দ্রীয় ব্যাংকের নেতৃবৃন্দের একটি বোর্ড দ্বারা পরিচালিত, জোন মুদ্রানীতি নির্ধারণ করে। ইসিবি-এর প্রধান কাজ হল মুদ্রাস্ফীতি নিয়ন্ত্রণে রাখা। যদিও মুদ্রা ইউনিয়নের জন্য শাসন বা রাজস্ব নীতি কোন সাধারণ প্রতিনিধিত্ব নেই, কিন্তু কিছু সহযোগিতা ইউরোগ্রুপ মাধ্যমে সঞ্চালিত হয়, যা ইউরোজোন এবং ইউরো সংক্রান্ত রাজনৈতিক সিদ্ধান্ত নেয়। ইউরোগ্রুপ ইউরোজোনের রাষ্ট্রসমূহের অর্থমন্ত্রীদের নিয়ে গঠিত হচ্ছে, কিন্তু জরুরী অবস্থায়, জাতীয় নেতৃবৃন্দ ইউরোগ্রুপ গঠন করে।


title: ইউরোজোন

text:
২০০৭-০৮ সালের আর্থিক সঙ্কট থেকে, ইউরোজোন অর্থনৈতিক সংস্কারের প্রণয়নের বিনিময় সদস্য রাষ্ট্রসমূহকে জরুরি ঋণ মঞ্জুরের জন্য ব্যবস্থা করেছে। ইউরোজোন এছাড়াও কিছু সীমিত আর্থিক একীকরণ প্রণয়ন করা হয়েছে, উদাহরণস্বরূপ, একে অপরের জাতীয় বাজেটের সম্মিলিত পর্যালোচনা করা। ২০১৫ সালে, ইউরোজোন উনিশটি সদস্য রাষ্ট্র সমান্নয়ে গঠিত যার আয়তন ২.৫০০.০০০ বর্গ কিলোমিটার
(প্রায় আর্জেন্টিনার মত একটি রাষ্ট্র) এবং এর জনসংখ্যা ৩৩৮ মিলিয়নের বেশি (প্রায় মার্কিন যুক্তরাষ্ট্র মত)।


title: ইউরোজোন

text: ১৯৯৮ সালে এগারোটি ইউরোপীয় ইউনিয়নের সদস্য রাষ্ট্রসমূহ ইউরো সমস্বভাব মানদণ্ড ছিল এবং ইউরোজোন ১লা জানুয়ারি, ১৯৯৯ সালে ইউরো (জাতীয় মুদ্রার পাশাপাশি) আনুষ্ঠানিক উদ্বোধন সাথে অস্তিত্ব লাভ করে। গ্রিস ২০০০ সালে যোগ্যতা অর্জন করে এবং প্রকৃত নোটসমূহ ও কয়েনসমূহ ১লা জানুয়ারি, ২০০২ সালে সব জাতীয় মুদ্রায় প্রতিস্থাপন প্রবর্তন করার আগে ১লা জানুয়ারি, ২০০১ সালে গ্রহণ করা হয়েছে। ২০০৭ এবং ২০১৫ সালের মধ্যে, সাত নতুন রাষ্ট্রসমূহ ইউরোজোনে ঢুকে।


title: মুদ্রার প্রতীক

text: মুদ্রার প্রতীক বা মুদ্রা চিহ্ন হল বিশেষত অর্থের পরিমাণ প্রসঙ্গে, একটি মুদ্রার নামের জন্য একটি সংক্ষিপ্ত শৈল্পিক চিহ্ন বা প্রতীক।


title: কামাকুরা যুগ

text: ১৩৩৩ খ্রিঃ কামাকুরা শোগুনতন্ত্রের বিলোপ এবং সম্রাট গো-দাইগোর নেতৃত্বে আশিকাগা তাকাউজি, নিত্তা য়োশিসাদা ও কুসুনোগি মাসাশিগের চেষ্টায় সম্রাটের প্রত্যক্ষ শাসনের ক্ষণস্থায়ী পুনর্গঠনের মাধ্যমে কামাকুরা যুগ শেষ হয়।


title: জন এন. শিভ

text: জন নর্থাপ শিভ (২২শে ফেব্রুয়ারি, ১৯১৩ – ১লা জুন, ১৯৮৪) ছিলেন একজন আমেরিকান পদার্থবিদ এবং উদ্ভাবক। তিনি বেল টেলিফোন গবেষণাগারে ট্রানজিস্টার আবিষ্কারের দিনগুলোতে ইলেক্ট্রনিক্স প্রকৌশল এবং কঠিন অবস্থা পদার্থবিজ্ঞানে উল্লেখযোগ্য অবদান রাখেন। বিশেষ করে তিনি পরীক্ষামূলক প্রমাণে দেখান যে, ইলেকট্রন হোলগুলো বাল্ক জার্মেনিয়ামের মাধ্যমে ছড়ায় যা আগের তত্ত্বকে ভুল প্রমাণিত করে। এটি জন বারডিন এবং ওয়াল্টার হাউজার ব্র্যাটেইনের পয়েন্ট কন্টাক ট্রানজিস্টার থেকে উইলিয়াম শকলের রোবাস্ট জংশন ট্রানজিস্টার পর্যন্ত ধারা গুলোকে প্রশস্ত করেছিলো। শিভ ১৯৪৮ সালে ফটো ট্রানজিস্টার আবিষ্কার করেন এবং এটি আবিষ্কারের জন্যই তিনি বিখ্যাত। এটি হল একটি ডিভাইস যা, একটি ফটো ডায়োডের সংবেদনী আলো এবং ট্রানজিস্টারের প্রাপ্ত তড়িৎকে মিলিত করে। ১৯৫৯ সালে তিনি "শিভ তরঙ্গ যন্ত্র" তৈরির কাজে এবং তরঙ্গ গতি ব্যাখ্যাকরণে মূল উপকরণ হিসেবে এই তত্ত্বটি ব্যবহার করেন।


title: জন এন. শিভ

text: জন নর্থাপ শিভ ২২শে ফেব্রুয়ারি, ১৯১৩ সালে মার্কিন যুক্তরাষ্ট্রের, মেরিল্যান্ডের বাল্টিমোর শহরে জন্মগ্রহণ করেন এবং নিউ জার্সিতে বাল্যকাল অতিবাহিত করেন। শিভ ১৯৩৪ সালে পদার্থ এবং রসায়ন শাখায় রাটজারস বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন। তিনি ১৯৩৯ সালে জনস হপকিন্স বিশ্ববিদ্যালয় থেকে পিএইচডি অর্জন করেন। পিএইচডি কালীন সময়ে গবেষণার অংশ হিসেবে একটি অভিসন্দর্ভ পত্র জমা দেন। পত্রের বিষয়বস্তু হলো "যান্ত্রিক গণনার মডুলেশন তত্ত্ব এবং তার চর্চা।" শিভ আমেরিকার ফিজিক্যাল সোসাইটির ফেলো নির্বাচিত হয়েছিলেন। তিনি আমেরিকান ফিজিক্যাল সোসাইটি, ফাই বেটা কাপ্পা এবং সিগমা জাই সংগঠনগুলোর একজন সক্রিয় সদস্য ছিলেন।


title: জন এন. শিভ

text: জন এন. শিভ ১৯৩৯ সালে বেল টেলিফোন গবেষণাগারে যোগ দান করেছিলেন। শিভ প্রাথমিক ভাবে ফিজিক্স রিসার্চ, ডিভাইস উন্নয়নকারক এবং পরে শিক্ষা কেন্দ্র ও প্রশিক্ষণ কেন্দ্রে কাজ করেন। শিল্প ক্ষেত্র থেকে অবসর গ্রহণ করার পর, তিনি জর্জিয়ান কোর্ট বিশ্ববিদ্যালয়-এ পদার্থবিজ্ঞানের একজন উপরি অধ্যাপক হিসেবে নিযুক্ত হন এবং সেখানে অনেকদিন ধরে কাজ করেন। আজো কলেজ ক্যাম্পাসের গোলাকৃতি সূর্যঘড়ি, কলেজের সামনে বইয়ের দোকান এবং লাইব্রেরি, এগুলো জন এন. শিভের সারা জীবনের বাসনা এবং পদার্থবিজ্ঞানের শিক্ষার উন্নতির জন্য সেগুলো উৎসর্গ করা।


title: জন এন. শিভ

text: ৩০শে জানুয়ারি, ১৯৪৮ সালে শিভ আবিষ্কার করেন যে, জার্মেনিয়ামের একটি পি-টাইপ স্তরের সাথে সোনার প্রলেপ দেয়া টাংস্টেন ধাতুর সংযুক্তিতে একটি এন-টাইপ সাবস্ট্রেট এর মাধ্যমে "একটি ভয়ঙ্কর ট্রায়োড প্রভাব" এর সৃষ্টি হয়। ঠিক ঐ বছরের ১৩ই ফেব্রুয়ারি তিনি আরো একটি নতুন উদ্ভাবন করেন। এই আবিষ্কারের মূল নীতি ছিলো, একটি ব্রোঞ্জের তৈরি ট্রানজিস্টার পি-স্তরের "ক্ষমতা ৪০x" অর্জন না হওয়া পর্যন্ত এন-টাইপ সাবস্ট্রেটের উপরিভাগের সাথে সংযুক্ত থাকবে।


title: জন এন. শিভ

text: তিনি তার আবিষ্কারের বিস্তৃতির জন্য একটি ব্রোঞ্জের মাধ্যমে একটি ট্রানজিস্টার তৈরি করেন যার সামনে এবং পেছনে বাল্ক জার্মেনিয়ামের পাতলা ছানি দেয়া। তার এ কাজটি প্রমাণ করে দেয় যে, ইলেক্ট্রনিক হোলগুলো বাল্ক জার্মেনিয়ামের ভেতরে ছড়ানো ছিটানো থাকে। যা আগের ধারাকে ভুল প্রমাণ করে দিয়েছিলো। এই তত্ত্বটি উইলিয়াম শকলির ধারণাকে নিশ্চিত করে যে, একটি জংশন ট্রানজিস্টার তৈরি করা সম্ভব। যা এযাবতকাল তিনি তার দলের কাছ থেকে তথ্যটি গোপন করে রেখেছিলেন। শকলি পরে কর্মীদের কাজগুলোকে স্বীকার করে বলেন, "তারা মিশুক এবং একে অপরের সহযোগী এবং তাদের মধ্যে একটি কার্যত প্রতিযোগিতা আছে।" তিনি আরও স্বীকার করেন যে, "১৯৪৮ সালে জন এন. শিভের "হ্যান্ড ওয়াজ ফোর্সড" প্রকাশিত না হওয়া পর্যন্ত শকলি কিছু নিজস্ব গোপন কাজ করে রেখেছিলেন যা প্রকাশ করেননি।


title: জন এন. শিভ

text: ১৯৪৮ সালে শিভ ফটো ট্রানজিস্টার আবিষ্কার করেন। সেখানে তিনি তারের পরিবর্তে আলোর বিম্ব ব্যবহার করেন। এ ধারায় পয়েন্ট কন্ট্যাক ট্রানজিস্টারের বিকিরণে ইলেকট্রন হোলগুলো তৈরি করে যা সংগ্রাহক এর মধ্য দিয়ে প্রবাহিত হয়। এ তত্ত্বটি তিনি ১৯৫০ সালের আগে প্রকাশ করেননি। এই আবিষ্কারটি আধুনিক দিনগুলোকে দেশব্যাপী সরাসরি ডায়ালিং পদ্ধতিকে বিস্তৃত করে।


title: জন এন. শিভ

text: শিভ একজন প্রতিভাধর বক্তা ছিলেন এবং বেল টেলিফোন গবেষণাগারে শিক্ষা এবং প্রশিক্ষণ কেন্দ্রের পরিচালক হিসেবে নিযুক্ত ছিলেন।


title: জন এন. শিভ

text: বেল ল্যাবরেটরিতে থাকাকালীন সময়ে তিনি শিভ তরঙ্গ যন্ত্র (এছাড়াও এটি শিভ তরঙ্গ জেনারেটর নামেও পরিচিত) আবিষ্কার করেন। তরঙ্গ জেনারেটরটি এক সারি ধাতব ছেনির দ্বারা মুচড়ানো তারকে সংযুক্ত করে তরঙ্গের গতিকে চিত্রিত করে। মোচড়ানো তারটি এক ছিপ থেকে পরবর্তী ছিপে শক্তি প্রেরণ করে। ইলেক্ট্রোম্যাগনেটিক তরঙ্গে রূপান্তরের মত এর গতি উচ্চ কম্পাঙ্ক বিশিষ্ট তরঙ্গাকার, তাই মানুষ এটি খালি চোখে দেখতে পারে না। প্রক্রিয়াটির শেষ মুহূর্তে মুচড়ানো তারগুলো স্বাভাবিক হয়ে আসে। যন্ত্রের স্বাভাবিক এই গতি জানিয়ে দেয় যে, তরঙ্গটি সারির ছিপগুলোকে আড়াআড়ি ভাবে স্থির করতে বেশ কয়েক সেকেন্ড সময় নিবে এবং এর মাধ্যমে মুচড়ানো তারের গতিকে সহজে পর্যবেক্ষণে করা সম্ভব। তরঙ্গ জেনারেটরটি তরঙ্গের প্রতিফলন, স্থায়ী তরঙ্গ, অনুরণন, ইম্পিডেন্স মিলানো এবং আংশিক প্রতিফলনকে ব্যাখ্যা করে। শিভ, দুটি শিক্ষামূলক চলচ্চিত্র নির্মাণ করেন। যেখানে তিনি তার আবিষ্কারের দৃষ্টান্তমূলক প্রমাণ ব্যাখ্যা করেন। যার একটির নাম "সিম্পল ওয়েভ" ও অপরটি "সিমিলারিটিস ইন ওয়েব বিহেবিয়োর", এবং এই নামে একটি বইও রচনা করেন। তার আবিষ্কারগুলো স্যান ফ্রান্সিসকোর এক্সপ্লোরেটরিয়াম বিজ্ঞান জাদুঘরে সংরক্ষণের জন্য প্রদর্শনী থেকে একটি বড় মাপের সংস্করণ রাখা হয়।


title: জন এন. শিভ

text:
শিভ "সেলেনিয়াম সংশোধন এবং এর তৈরি পদ্ধতি" সহ বিভিন্ন পেটেন্ট গ্রহণ করেন।
"সরাসরি উত্তপ্ত তাপদ্বয়","ফটোরেজিস্টিভ ট্রান্সকেটিং ডিভাইস ","টেলুরিয়াম এবং তার তৈরি প্রক্রিয়াসহ সেলেনিয়াম সংশোধন","সেলেনিয়াম রেকটিফায়ারের বিশোধন পদ্ধতির যন্ত্রপাতি","অর্ধপরিবাহী আলোক তড়িৎ যন্ত্র","অর্ধপরিবাহী অনুবাদকের শর্তাবলী","অর্ধপরিবাহী বিবর্ধক", এবং "গেট কারেন্টের পরিবর্তন"।


title: জন এন. শিভ

text: শিভ তার জীবনে তিনটি বই রচনা করেন। যার শুরুটা "দ্যা প্রপার্টিস, ফিজিক্স, এন্ড ডিজাইন অব সেমিকন্ডাক্টর ডিভাইস " বই-এর মাধ্যমে। বইটি ১৯৫৯ সালে প্রকাশ করেছিলেন। এই বইয়ের মূল ভিত্তি ছিলো অর্ধপরিবাহী ডিভাইস। পরবর্তীতে তিনি ১৯৬১ সালে "সিমিলারিটিস অব ওয়েব বিহেবিয়োর" নামে আরেকটি বই প্রকাশ করেন। যেটার মূল উদ্দেশ্য ছিলো তার আবিষ্কৃত, তরঙ্গের যন্ত্রটি ব্যবহার করে কলেজের শিক্ষকরা যাতে সহজেই কলেজ শিক্ষার্থীদেরকে পড়াতে পারে। তাঁর সর্বশেষ বই, "সিমিলারিটিস ইন ফিজিক্স" ১৯৮২ সালে প্রকাশিত হয়। বইটির লেখনীতে দৈত্বসত্ত্বা ছিলো। অপরজন হলেন রবার্ট এল ওয়েবার। সাধারণ অবদানে তিনি ছিলেন "ট্রানজিস্টার টেকনোলজি, ভলিউম-১" এর একজন সাধারণ অবদানকারী।


title: জন এন. শিভ

text: জন এন. শিভ ছিলেন "আমেরিকান ফিজিক্স সোসাইটির" একজন ফেলো এবং "ইন্সটিটিউট অব ইলেক্ট্রিক্যাল এন্ড ইলেক্ট্রনিকস ইঞ্জিনিয়ার" এর একজন উচ্চ পদস্থ কর্মকর্তা। এছাড়াও তিনি ছিলেন "আমেরিকান ইন্সটিটিউট অব ফিজিক্স" এর আন্তঃকলেজের পদার্থ বিজ্ঞান প্রোজেক্টের উপদেষ্টা কমিটির সভাপতি।


title: জন এন. শিভ

text: ব্যক্তিগত জীবনে জন এন. শিভ, হেলেন শিভের সঙ্গে বিবাহ বন্ধনে আবদ্ধ হন।


title: সাকুরাজিমা

text: সাকুরাজিমা (,  "চেরি দ্বীপ") হল জাপানের কিউশু দ্বীপের কাগোশিমা প্রশাসনিক অঞ্চলের একটি সক্রিয় মিশ্র আগ্নেয়গিরি এবং ভূতপূর্ব দ্বীপ। ১৯১৪ খ্রিঃ অগ্ন্যুৎপাতের ফলে নিঃসৃত লাভা দ্বারা ভূতপূর্ব দ্বীপটি ওসুমি উপদ্বীপের সাথে সংযুক্ত হয়ে যায়।


title: সাকুরাজিমা

text: বর্তমানেও সাকুরাজিমার আগ্নেয় সক্রিয়তা অব্যাহত আছে এবং এর ফলে সংলগ্ন এলাকাসমূহ নিয়মিত আগ্নেয় ছাইয়ের আস্তরণে আবৃত হয়। পূর্ববর্তী অগ্ন্যুৎপাতসমূহের ফলে অঞ্চলটিতে সাদা বালির একটি উচ্চভূমি গঠিত হয়েছে। ২০১৫ এর সেপ্টেম্বর মাসের হালনাগাদ অনুযায়ী জাপান আবহবিদ্যা নিয়োগ আগ্নেয়গিরিটির সম্পর্কে তৃতীয় পর্যায়ের (কমলা) সতর্কবার্তা জারি রেখেছে। এর অর্থ অঞ্চলটি একটি সক্রিয় আগ্নেয়গিরি এবং এর কাছে যাওয়া বিপজ্জনক।


title: সাকুরাজিমা

text: সাকুরাজিমা একটি স্তরীভূত পর্বত। এর চূড়ার সংখ্যা তিনটি: "কিতাদাকে" (উত্তর-চূড়া), "নাকাদাকে" (মধ্য চূড়া) ও "মিনামিদাকে" (দক্ষিণ চূড়া)। দক্ষিণ চূড়াটিই বর্তমানে সক্রিয়।


title: সাকুরাজিমা

text: সমুদ্রপৃষ্ঠ থেকে উঁচু কিতাদাকে হল সাকুরাজিমার সর্বোচ্চ চূড়া। কাগোশিমা উপসাগরের কিংকো-ওয়ান নামক একটি জায়গায় আগ্নেয়গিরিটি অবস্থিত। ভূতপূর্ব দ্বীপটি কাগোশিমা নগরের অংশ। বর্তমান আগ্নেয় উপদ্বীপটির ক্ষেত্রফল প্রায় ।


title: সাকুরাজিমা

text: সাকুরাজিমার অবস্থান আইরা ক্যালডেরার মধ্যে। ২২,০০০ বছর আগে একটি মহাবিস্ফোরণের মাধ্যমে আইরা ক্যালডেরার সৃষ্টি হয়। শত শত ঘন কিলোমিটার আয়তনের আগ্নেয় ছাই ও ঝামা পাথর উৎক্ষিপ্ত হওয়ার ফলে সৃষ্ট অত্যধিক চাপে নিম্নস্থ ম্যাগমা প্রকোষ্ঠ ধ্বংস হয়ে যায়। আজ ক্যালডেরাটির ব্যাস । এর উৎপত্তির সময় আগ্নেয়গিরি থেকে দূর পর্যন্তও উৎক্ষিপ্ত পদার্থ বা টেফ্রা ছিটকে গিয়েছিল। আজকের সাকুরাজিমা এই আইরা ক্যালডেরা আগ্নেয়গিরিরই একটি সক্রিয় জ্বালামুখ।


title: সাকুরাজিমা

text: ক্যালডেরার মধ্যে ১৩,০০০ বছর আগে থেকে শুরু হওয়া ভূ-আলোড়নের ফলে ক্রমশ সাকুরাজিমা পর্বতের সৃষ্টি হয়। ক্যালডেরার প্রায় দক্ষিণে এর অবস্থান। নথিভুক্ত ইতিহাসে এর প্রথম অগ্ন্যুৎপাত হয় ৯৬৩ খ্রিঃ এর অধিকাংশ অগ্ন্যুৎপাতের ধরণ স্ট্রম্বোলীয়, ফলে চূড়ার সংলগ্ন অঞ্চলগুলিই এতে ক্ষতিগ্রস্ত হয়। তবে ১৪৭১-১৪৭৬, ১৭৭৯-১৭৮২ এবং ১৯১৪ খ্রিঃ ব্যাপকতর প্লিনীয় অগ্ন্যুৎপাতেরও নজির রয়েছে।


title: সাকুরাজিমা

text: ৪,৯০০ বছর আগে "কিতাদাকে"-তে অগ্ন্যুৎপাত থেমে যায়: পরবর্তী অগ্ন্যুৎপাতগুলি ঘটেছে "মিনামিদাকে"-তে। ২০০৬ এর পর থেকে মিনামিদাকে-র পূর্বদিকে শোয়া জ্বালামুখে বেশি সক্রিয়তা দেখা গেছে।


title: সাকুরাজিমা

text: বিংশ শতাব্দীর জাপানে ১৯১৪ খ্রিঃ সাকুরাজিমা অগ্ন্যুৎপাত ছিল ব্যাপকতম। লাভা প্রবাহ মূল ভূখণ্ড ও সাকুরাজিমা দ্বীপের মধ্যে জমে উঠে একটি সংযোজক সৃষ্টি করে এবং দ্বীপটিকে উপদ্বীপে পরিণত করে। ১৯১৪ এর আগে এক শতাব্দীরও বেশি সময় ধরে আগ্নেয়গিরিটি সুপ্ত ছিল। ১১ই জানুয়ারি অগ্ন্যুৎপাত আরম্ভ হয়। এর আগের কয়েক দিন ধরে ছোটবড় অনেকগুলি [[ভূমিকম্প|ভূমিকম্পের মাধ্যমে প্রায় সমস্ত স্থানীয় বাসিন্দা আসন্ন অগ্ন্যুৎপাতের আভাস পেয়ে দ্বীপ ছেড়ে গিয়েছিলেন। প্রাথমিকভাবে অগ্ন্যুৎপাতটি বিস্ফোরণের মাধ্যমে শুরু হয় এবং একটি [[বিস্ফোরণ স্তম্ভ]] ও শক্তিশালী [[পাইরোক্লাস্টিক স্রোত]] উৎপন্ন করে। কিন্তু ১৩ই জানুয়ারি ৩৫ জনের প্রাণঘাতী একটি ভূমিকম্পের পর বিস্ফোরক প্রকৃতি পরিবর্তিত হয়ে [[লাভা]]র স্রোত বইতে শুরু করে। জাপানে লাভাস্রোত সচরাচর দেখা যায় না; স্থানীয় [[ম্যাগমা]]য় [[সিলিকা]]র উচ্চ অনুপাত থেকে বোঝা যায় বিস্ফোরণঘটিত অগ্ন্যুৎপাত সেখানে অপেক্ষাকৃত বেশি। কিন্তু সাকুরাজিমার লাভাস্রোত কয়েক মাস ধরে অব্যাহত ছিল।


title: সাকুরাজিমা

text: এই অগ্ন্যুৎপাতের ফলে দ্বীপটির আয়তন বাড়তে বাড়তে অবশেষে একটি সংযোজক উৎপন্ন করে মূল ভূখণ্ডের সাথে জুড়ে যায়। কাগোশিমা উপসাগরের অংশবিশেষের গভীরতা উল্লেখযোগ্যভাবে হ্রাস পায়, এবং এর ফলে জোয়ারের সময় সমুদ্রপৃষ্ঠের গড় উচ্চতা বেড়ে যায়।


title: সাকুরাজিমা

text: অগ্ন্যুৎপাতের শেষ পর্যায়ে আইরা ক্যালডেরার নিম্নস্থ ম্যাগমা গহ্বর থেকে ক্রমাগত লাভা ও অন্যান্য পদার্থ উদ্‌গীরণের ফলে ক্যালডেরাটি প্রায় বসে যায়। যেহেতু এই অবনমনের স্থান সাকুরাজিমার ঠিক নিচে না হয়ে আইরা ক্যালডেরায় অবস্থিত, তাই বোঝা যায় সাকুরাজিমার ম্যাগমা ঐ প্রাচীন ক্যালডেরার ম্যাগমা প্রকোষ্ঠ থেকেই সরবরাহ হয়। ১৯১৪ খ্রিঃ মুক্তিপ্রাপ্ত চলচ্চিত্র "[[রথ অফ দ্য গড্‌স]]" এই অগ্ন্যুৎপাতের ঘটনা থেকে আংশিকভাবে অনুপ্রাণিত হয়েছিল। এখানে একটি শাপগ্রস্ত পরিবারের দুর্ভাগ্যকে বিপর্যয়টির কারণ হিসেবে দেখানো হয়।


title: সাকুরাজিমা

text:
[[File:ISS034-E-027139.jpg|thumb|300px|১০ই জানুয়ারি ২০১৩-এ [[আন্তর্জাতিক মহাকাশ স্টেশন]] থেকে গৃহীত চিত্রে সাকুরাজিমা ও পার্শ্ববর্তী অঞ্চল।]]
[[File:Sakurajima oli 2013231.jpg|thumb|right|300px|১৮ই আগস্ট ২০১৩-এ সাকুরাজিমা অগ্ন্যুৎপাতের চিত্র।]]
১৯৫৫ খ্রিঃ সাকুরাজিমার সক্রিয়তা প্রকট হয়ে ওঠে, আর তার পর থেকে প্রায় নিরবচ্ছিন্নভাবে পর্বতটি অগ্ন্যুদ্‌গীরণ করে চলেছে। প্রতি বছর সহস্রাধিক ছোট ছোট বিস্ফোরণ হয় এবং চূড়ার উপর কয়েক কিলোমিটার উচ্চতা পর্যন্ত ছাইয়ের স্তম্ভ ছিটকে ওঠে। ১৯৬০ খ্রিঃ এই সমস্ত বিস্ফোরণের গতিপ্রকৃতি বোঝার জন্য সাকুরাজিমা আগ্নেয় মানমন্দির প্রতিষ্ঠিত হয়।


title: সাকুরাজিমা

text: সাকুরাজিমার বিস্ফোরণের গতিপ্রকৃতি অনুধাবন করা একটি গুরুত্বপূর্ণ কাজ, কারণ এর মাত্র কয়েক কিলোমিটার দূরত্বে রয়েছে ৬,৮০,০০০ জনসংখ্যাবিশিষ্ট [[কাগোশিমা]] নগর। নগর প্রশাসনের তত্ত্বাবধানে নিয়মিত আপৎকালীন পরিস্থিতির মহড়া নেওয়া হয়, এবং পতনশীল আগ্নেয় বর্জ্য থেকে বাসিন্দাদের আত্মরক্ষার সুবিধার্থে অনেকগুলি আশ্রয় নির্মাণ করা হয়েছে।


title: সাকুরাজিমা

text: সাকুরাজিমা স্থানীয় জনবসতির পক্ষে বিপজ্জনক হয়ে উঠতে পারে বিবেচনা করে [[সম্মিলিত জাতিপুঞ্জ]] "প্রাকৃতিক বিপর্যয় রোধের আন্তর্জাতিক দশক" কর্মসূচী উপলক্ষে ১৯৯১ খ্রিঃ পর্বতটিকে বিশেষ গবেষণার জন্য [[দশক আগ্নেয়গিরি]]র তালিকাভুক্ত করে।


title: সাকুরাজিমা

text: ১০ই মার্চ ২০০৯ এ সাকুরাজিমায় বিস্ফোরণ হয়। উৎক্ষিপ্ত পদার্থ পর্যন্ত উঁচুতে ছিটকে গিয়েছিল। এর এক সপ্তাহ আগে থেকে ছোট ছোট ভূমিকম্পের দরুন বিস্ফোরণটি অপ্রত্যাশিত ছিল না। কোনো ক্ষয়ক্ষতির খবরও পাওয়া যায়নি।


title: সাকুরাজিমা

text: ২০১১ থেকে ২০১৩ অবধি সাকুরাজিমা একাধিক বড় মাপের বিস্ফোরণের সাক্ষী থাকে। ২০১৩-এর জানুয়ারি মাসে আলোকচিত্রী মার্টিন রীৎশে ম্যাগমা উদ্‌গীরণের সময় ছাইয়ের মেঘের মধ্যে বিদ্যুচ্চমকের একটি বিরল মুহূর্ত ক্যামেরাবন্দী করেন। ছবিটি ঐ মাসে [[নাসা]]র অন্যতম 'অ্যাস্ট্রোনমি পিকচার অফ দ্য ডে' ঘোষিত হয়।


title: সাকুরাজিমা

text: ১৮ই আগস্ট ২০১৩-এ আগ্নেয়গিরিটি [[শোওয়া জ্বালামুখ]] থেকে অগ্ন্যুৎপাত ঘটায় এবং ২০০৫ খ্রিঃ এর পর নথিভুক্ত সর্বোচ্চ মেঘের সৃষ্টি করে। এই মেঘের উচ্চতা ছিল ৫,০০০ মিটার এবং কাগোশিমা নগরের মধ্যভাগে এর ফলে অন্ধকার নেমে আসে ও রীতিমত ছাইয়ের বৃষ্টি হয়। বিস্ফোরণের সময় ছিল বিকেল ৪ টে বেজে ৩১ মিনিট (স্থানীয়) এবং এটি ছিল সাকুরাজিমায় ঐ বছরের ৫০০ তম বিস্ফোরণ।


title: সাকুরাজিমা

text: ২০১৫-এর আগস্টে জাপানের আবহবিদ্যা নিয়োগ একটি চতুর্থ পর্যায়ের আপৎকালীন সতর্কবার্তা জারি করে ও স্থানীয় বাসিন্দাদের স্থানত্যাগের জন্য তৈরি থাকতে বলে। বিজ্ঞানীরা জানান যে কোনো মুহূর্তে বড়সড় বিস্ফোরণের সম্ভাবনা রয়েছে।


title: সাকুরাজিমা

text: সাকুরাজিমা [[কিরিশিমা-য়াকু জাতীয় উদ্যান|কিরিশিমা-য়াকু জাতীয় উদ্যানের]] অন্তর্গত এবং এর লাভাস্রোত স্থানীয় পর্যটনশিল্পের একটি বিশিষ্ট আকর্ষণ। এর পার্শ্ববর্তী অঞ্চলসমূহে অনেকগুলো উষ্ণ প্রস্রবণ কেন্দ্রিক রিসর্ট আছে। সাকুরাজিমার অন্যতম প্রধান কৃষিজ পণ্য হল এক রকম বিশালাকার বাস্কেটবল আকারের সাদা মূলো ("[[সাকুরাজিমা দাইকোন]]")।